
แผนปฏิบัติการป้องกันการทุจริต 4 ปี 
(พ.ศ.2559 - 2562)
 องค์การบริหารส่วนตำบลแพง
หลักการและเหตุผล 
 	 	ปัจจุบันปัญหาการทุจริตคอร์รัปชั่นในประเทศไทยถือเป็นปัญหาเรื้อรังที่นับวันยิ่งจะทวี
ความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับ ต้นๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่น
มักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธา
ต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่น
มีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชั่น (Corruption Perception Index : CPI) ซึ่งเป็นเครื่องมือที่ใช้ประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ (Transparency International : IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทย
ปี 2559 ลดลง 3 คะแนน จากปี 2558  ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการคอร์รัปชั่นอยู่ในระดับสูง 

	 	แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้าน
การทุจริต (United Nations Convention Against Corruption : UNCAC) พ.ศ.2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทย
ไม่ได้มีแนวโน้มที่ลดน้อยถอยลง  สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วย
ปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม  ติดความสบาย ยกย่อง
คนที่มีเงินและมีอำนาจ คนไทยบางส่วนมองว่าการทุจริตคอรัปชั่นเป็นเรื่องปกติที่ยอมรับได้ ซึ่งนับได้ว่า
เป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทย
ไปแล้ว  ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน  จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

  	ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 
เริ่มจากปี พ.ศ.2560 จนถึงปี พ.ศ.2562 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม 
เป็นสังคมมิติใหม่ ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ 
“ประเทศไทยใสสะอาด  ไทยทั้งชาติต้านทุจริต”  มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ.2562 
ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบันไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้
	ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

 		องค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติ   และต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริตของคนทำงานราชการส่วนท้องถิ่นบางส่วนให้เหือดหายไป และหากว่ากันไปแล้ว เรื่องในทำนองเดียวกันนี้
ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมากกว่าคนทำงานในหน่วยราชการอื่นๆ จึงมีโอกาสหรือความเป็นไปได้สูงที่คนทำงาน
ในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบ และเพื่อเพิ่มประสิทธิภาพในการป้องกัน
การทุจริตตลอดจนแสดงให้เห็นถึงเจตจำนงทางการเมืองของผู้บริหารองค์กรปกครองส่วนท้องถิ่นในการต่อต้านการทุจริตอย่างเป็นรูปธรรม สำนักงาน ป.ป.ช. จึงให้องค์กรปกครองส่วนท้องถิ่น จัดทำแผนปฏิบัติการป้องกันการทุจริต ๔ ปี (พ.ศ.๒๕๖๑ – ๒๕๖๔) ภายใต้ยุทธศาสตร์ชาติ ว่าด้วยการป้องกันและปราบปรามการทุจริต ระยะที่ ๓ (พ.ศ.๒๕๖๐ – ๒๕๖๔)  โดยดำเนินการส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรปกครองส่วนท้องถิ่นให้ครอบคลุมพื้นที่ทั่วประเทศ 

 	ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผล  เป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริต ระยะที่ 3 (พ.ศ.2560 - 2562) องค์การบริหารส่วนตำบลแพงจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต 4 ปี (พ.ศ.2559 – 2562) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่างๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง


วัตถุประสงค์การจัดทำแผน
 		๑. เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลแพง
 		๒. เพื่อสร้างสังคมที่ไม่ทนต่อการทุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนในท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรฐานจริยธรรมการขัดกันแห่งผลประโยชน์ และแสวงหาประโยชน์โดยมิชอบ
 		๓. เพื่อให้การบริหารราชการขององค์การบริหารส่วนตำบลแพงเป็นไปตามหลักการบริหารกิจการบ้านเมืองที่ดี
 	๔. เพื่อปรับปรุงและพัฒนาการมีส่วนร่วมของประชาชนที่สอดคล้องและเหมาะสมกับวัฒนธรรมท้องถิ่น
 		๕. เพื่อเสริมสร้างและปรับปรุงกลไกในการตรวจสอบองค์การบริหารส่วนตำบลแพงที่มีประสิทธิภาพและเข้มแข็ง

เป้าหมาย
 		1. คณะผู้บริหาร สมาชิกสภา บุคลากรขององค์การบริหารส่วนตำบลแพงรวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัย   ในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ
	 	 2. เป็นเครื่องมือการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของ พนักงานและเจ้าหน้าที่ของรัฐ
	 	3. โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการของ องค์การบริหารส่วนตำบลแพง
	 	4. กลไก มาตรการ รวมถึงเครือข่ายในการตรวจสอบการปฏิบัติราชการของ องค์การบริหารส่วนตำบลแพงมีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม
	 	5. องค์การบริหารส่วนตำบลแพงมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

ประโยชน์ของการจัดทำแผน
 	 	1. คณะผู้บริหาร สมาชิกสภา บุคลากรขององค์การบริหารส่วนตำบลแพงรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน
	 	2. องค์การบริหารส่วนตำบลแพงสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้
			3. ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต
	 	4. สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลแพงทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต
	 	5. องค์การบริหารส่วนตำบลแพงมีแนวทางการบริหารราชการที่มีประสิทธิภาพลดโอกาส ในการกระทำการทุจริตและประพฤติมิชอบ 
	 	๖. องค์การบริหารส่วนตำบลแพงจัดทำแผนป้องกันการทุจริตและนำไปสู่การปฏิบัติแล้ว จะส่งผลถึงระดับคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) 











ส่วนที่  2

















แผนปฏิบัติการป้องกันการทุจริต 4 ปี (พ.ศ.2559 - 2562) 
องค์การบริหารส่วนตำบลแพง
	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	1.การสร้างสังคมที่ไม่ทนต่อการทุจริต
	1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการฝ่ายการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น
	๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น 
-โครงการพัฒนาคุณธรรมจริยธรรม

-โครงการส่งเสริมคุณธรรมและจริยธรรมในการป้องกันการทุจริต

-โครงการฝึกอบรมคุณธรรม จริยธรรมแก่ผู้บริหาร สมาชิกสภา และพนักงานขององค์การบริหารส่วนตำบลแพง

๑.๑.๒ สร้างจิตสำนึกและตระหนักในการประพฤติตามประมวลจริยธรรม
-มาตรการส่งเสริมการปฏิบัติงานตามประมวลจริยธรรมขององค์การบริหารส่วนตำบลแพง

-มาตรการเสริมสร้างองค์ความรู้ด้านการต่อต้านการทุจริต


	






-



-

-





-








	






-



-



10,000










-





-







	






-



-



10,000










-





-







	



	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	
	
	๑.๑.๓ สร้างจิตสำนึกและตระหนักที่จะไม่กระทำการอันเป็นการขัดกันแห่งผล ประโยชน์หรือการมีผล ประโยชน์ทับซ้อน
-กิจกรรมการใช้แอพพลิเคชั่นกฎหมาย ป.ป.ช.มาตรา 100 และ 103 เป็นเครื่องมือในการสร้างเสริมองค์ความรู้เพื่อป้องกันผลประโยชน์ทับซ้อนในองค์กร โดยส่งเสริมให้บุคลากรทดสอบเพื่อวัดความเข้าใจในแอพพลิเคชั่น เพื่อตระหนักในการดำรงตนตามอำนาจหน้าที่และกรอบของกฎหมาย

-มาตรการจัดทำคู่มือการป้องกันผลประโยชน์ทับซ้อนขององค์การบริหารส่วนตำบลแพง

-กิจกรรมให้ความรู้เรื่อง ผลประโยชน์ทับซ้อนให้กับบุคลากรขององค์การบริหารส่วนตำบลแพง








	




-












10,000



-










	




-












10,000



-










	




-












10,000



-










	




-












10,000



-










	



	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	
	1.2 สร้างจิตสำนึกและความตระหนักแก่ประชาชนทุกภาคส่วนในท้องถิ่น
	- โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อนในเขตพื้นที่องค์การบริหารส่วนตำบลแพง
-โครงการสร้างอาชีพ สร้างรายได้ตามแนวทางเศรษฐกิจพอเพียง  

	30,000




50,000



	30,000




50,000



	30,000




50,000



	30,000




50,000



	

	
	1.3 สร้างจิตสำนึกและความตระหนักแก่เด็กและเยาวชน
	-โครงการสร้างภูมิคุ้มกันทางสังคมให้เด็กและเยาวชนองค์การบริหารส่วนตำบลแพง“เด็กไทยโตไปไม่โกง”
	20,000








	20,000








	20,000








	20,000








	

	มิติที่  ๑
	รวม
	จำนวน  ๑๑  โครงการ/กิจกรรม/มาตรการ












	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	2. การบริหารราชการเพื่อป้องกันการทุจริต
	2.1 แสดงเจตจำนงทางการเมืองในการต่อต้านการทุจริตของผู้บริหาร
	-กิจกรรมประกาศเจตจำนงต่อต้านการทุจริตขององค์การบริหารส่วนตำบลแพง

	-
	-
	-
	-
	

	
	2.2 มาตรการสร้างความโปร่งใสในการปฏิบัติราชการ
	-มาตรการการสร้างความโปร่งใสในการบริหารงานบุคคล

-มาตรการออกคำสั่งมอบหมายของนายก และหัวหน้าส่วนราชการ องค์การบริหารส่วนตำบลแพง

-กิจกรรมสร้างความโปร่งใสในการพิจารณาเลื่อนขั้นเงินเดือน

-กิจกรรมควบคุมการเบิกจ่ายเงินตามข้อบัญญัติงบประมาณรายจ่ายประจำปี

-กิจกรรมสร้างความโปร่งใสในการใช้จ่ายเงินงบประมาณ

-โครงการเผยแพร่ข้อมูลข่าวสารด้านการจัดซื้อ-จัดจ้าง

-มาตรการยกระดับคุณภาพการบริการประชาชน

	-



-




-



-



-



-


-

	-



-




-



-



-



-


-

	-



-




-



-



-



-


-

	-



-




-



-



-



-


-

	



	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	
	2.3 มาตรการการใช้ดุลยพินิจและใช้อำนาจหน้าที่ตามหลักการบริหารกิจการบ้านเมืองที่ดี
	- กิจกรรมการลดขั้นตอนการปฏิบัติงาน

-มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ

-มาตรการมอบอำนาจของนายกองค์การบริหารส่วนตำบลแพง

- มาตรการการออกคำสั่งมอบหมายของนายก ปลัด และหัวหน้าส่วนราชการองค์การบริหารส่วนตำบลแพง



	-


-



-



-
	-


-



-



-
	-


-



-



-
	-


-



-



-
	

	
	2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ 
	-โครงการพ่อ – แม่ดีเด่น
- กิจกรรมยกย่องและเชิดชูเกียรติพนักงานสังกัดองค์การบริหารส่วนตำบลแพง ผู้มีคุณธรรม จริยธรรม และให้บริการประชาชนดีเด่น




	30,000

10,000
	30,000

10,000
	30,000

10,000
	30,000

10,000
	




	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	
	2.5 มาตรการจัดการ  ในกรณีได้ทราบหรือรับแจ้งหรือตรวจสอบพบการทุจริต

	- มาตรการ “จัดทำข้อตกลงการปฏิบัติราชการ”       
-มาตรการ “แต่งตั้งผู้รับผิดชอบเกี่ยวกับเรื่องร้องเรียน”
- มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลแพงว่าทุจริตและปฏิบัติราชการตามอำนาจหน้าที่โดยมิชอบ”



	-


-


-

	-


-


-

	-


-


-

	-


-


-

	

	มิติที่  ๒
	รวม
	จำนวน  ๑๗  โครงการ/กิจกรรม/มาตรการ















	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	3. การส่งเสริมบทบาทและการมีส่วนร่วมของภาคประชาชน
	3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน
	- ปรับปรุงศูนย์ข้อมูลข่าวสารขององค์การบริหารส่วนตำบลแพง

- จัดทำคู่มือการปฏิบัติงานการให้บริการข้อมูลข่าวสาร ณ ศูนย์ข้อมูลข่าวสารขององค์การบริหารส่วนตำบลแพง

- กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”

- มาตรการ “เผยแพร่ข้อมูลข่าวสารที่สำคัญและหลากหลาย”

- กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบลแพงและการรับเรื่องร้องเรียนเกี่ยวกับการเงินการคลัง”

- มาตรการ “จัดให้มีช่องทาง   ที่ประชาชนเข้าถึงข้อมูลข่าวสารขององค์การบริหารส่วนตำบลแพง

-กิจกรรมการจัดทำสื่อประชาสัมพันธ์ องค์การบริหารส่วนตำบลแพง
	10,000



10,000




10,000



-


-







-




10,000
	10,000



10,000




10,000



-


-







-




10,000
	10,000



10,000




10,000



-


-







-




10,000
	10,000



10,000




10,000



-


-







-




10,000
	




	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	
	3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
	-การดำเนินงานศูนย์รับเรื่องราวร้องทุกข์ขององค์การบริหารส่วนตำบลแพง
- โครงการ อบต.เคลื่อนที่บริการด้วยใจรับใช้ประชาชน
-กิจกรรม รายงานผลการตรวจสอบข้อเท็จจริงให้         ผู้ร้องเรียน/ร้องทุกข์รับทราบ
	-




20,000


-

	-




20,000


-

	-




20,000


-

	-




20,000


-

	

	
	3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น
	-มาตรการแต่งตั้งคณะกรรม การสนับสนุนการจัดทำแผนพัฒนาองค์การบริหารส่วนตำบลแพง
-กิจกรรมการประเมินผลการปฏิบัติราชการตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลแพง




	-




-
	-




-
	-




-
	-




-
	

	มิติที่  ๓
	รวม
	จำนวน  ๑๒  โครงการ/กิจกรรม/มาตรการ




	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	4.การเสริม สร้างและปรับปรุงกลไกในการตรวจ สอบการปฏิบัติราชการขององค์กรปกครองส่วนท้องถิ่น


	4.1 มีการจัดวางระบบและรายงานการควบคุมภายในตามที่คณะ กรรมการตรวจเงินแผ่นดินกำหนด
	-กิจกรรมการจัดทำรายงานการควบคุมภายในและการติดตามประเมินผลการควบคุมภายใน


	-
	-
	-
	-
	

	
	4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้

	- กิจกรรมการรายงานผลการใช้จ่ายเงินให้ประชาชนได้รับทราบ


	-
	-
	-
	-
	

	
	4.3 การส่งเสริมบทบาทการตรวจสอบของสภาท้องถิ่น
	- โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

- กิจกรรมการส่งเสริมและพัฒนาศักยภาพสมาชิกสภาท้องถิ่น

- กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร
	10,000




20,000


-

	10,000




20,000


-

	10,000




20,000


-

	10,000




20,000


-

	



	
มิติ
	
ภารกิจตามมิติ
	
โครงการ/กิจกรรม/มาตรการ
	ปี
2559
	ปี 
2560
	ปี 
2561
	ปี 
2562
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	
	4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต
	- มาตรการเฝ้าระวังการคอร์รัปชั่นโดยภาคประชาชน

- มีป้ายประชาสัมพันธ์กรณีพบเห็นการทุจริต 








	-



10,000
	-



10,000
	-



10,000
	-



10,000
	

	มิติที่  ๔
	รวม
	จำนวน  ๗  โครงการ/กิจกรรม/มาตรการ




































ส่วนที่ 3

















รายละเอียดโครงการ/กิจกรรม/มาตรการ ตามแผนปฏิบัติการฯ
......................................................
มิติที่ ๑ การสร้างสังคมที่ไม่ทนต่อการทุจริต	
1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น	
 	๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น 

ลำดับที่  ๑			
1. ชื่อโครงการ/กิจกรรม/มาตรการ
โครงการพัฒนาคุณธรรมจริยธรรม

2. หลักการและเหตุผล
	 	การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัฒน์ มีรากฐานสำคัญจากการพัฒนาบุคคลในประเทศนั้นๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ” ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับอย่างซื่อสัตย์ ต้องดูแล จัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ
		คณะรัฐมนตรีในการประชุม เมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์และยุทธศาสตร์ที่ 4 การส่งเสริมคุณธรรม    ในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม
		จากหลักการและเหตุผลดังกล่าว องค์การบริหารส่วนตำบลแพงจึงเห็นความสำคัญในการพัฒนาบุคลากรในสังกัด เพื่อตระหนักถึงการสร้างจิตสำนึกให้มีคุณธรรม จริยธรรม และปฏิบัติงานด้วยความซื่อสัตย์ สุจริต มีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้ทำโครงการเสริมสร้างคุณธรรมและจริยธรรมเพื่อเพิ่มประสิทธิภาพการปฏิบัติงานและประโยชน์สูงสุดของประชาชน

3. วัตถุประสงค์
		3.1 เพื่อปลูกจิตสำนึกให้พนักงานองค์การบริหารส่วนตำบลแพงมีคุณธรรมจริยธรรม เข้าใจหลักธรรมของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทาง      ในการดำเนินชีวิตส่วนตัว และในการปฏิบัติราชการ
		3.2 เพื่อให้พนักงาน ได้รับการพัฒนาจิตใจ และพัฒนาตนเองให้มีจิตสาธารณะ เกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์แก่ครอบครัว ประชาชน และประเทศชาติ สร้างจิตสำนึกในการทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน
		3.3 เพื่อเป็นการสร้างภาพลักษณ์ที่ดีขององค์กร ในการเสริมสร้างคุณธรรม จริยธรรม และ
ธรรมาภิบาล
4. เป้าหมาย/ผลผลิต
		ผู้บริหาร สมาชิกสภา และบุคลากร องค์การบริหารส่วนตำบลแพง
5. พื้นที่ดำเนินการ
		พื้นที่ตำบลแพง  อำเภอโกสุมพิสัย  จังหวัดมหาสารคาม
6. วิธีดำเนินการ
		จัดให้มีการดำเนินกิจกรรมส่งเสริมคุณธรรมจริยธรรม แบ่งเป็น 3 แนวทางคือ
		6.1 การจัดกิจกรรมบรรยายเสริมสร้างคุณธรรมจริยธรรม โดยคณะผู้บริหาร ปลัดองค์การบริหารส่วนตำบลแพง บรรยายให้ความรู้แก่พนักงานเจ้าหน้าที่
		6.2 จัดกิจกรรมบำเพ็ญประโยชน์นอกสถานที่ ส่งเสริมให้รู้รัก สามัคคี เสียสละ ช่วยเหลือ แบ่งปันและเห็นคุณค่าของการเสริมสร้างสังคมแห่งความดีมีคุณธรรม เช่น การช่วยเหลือผู้ด้อยโอกาสในสังคม หรือทำบุญถวายทานแก่พระภิกษุสงฆ์ที่ชราภาพ หรืออาพาธ เป็นต้น
		6.3 การจัดกิจกรรมทำบุญถวายเครื่องไทยธรรม และบำเพ็ญประโยชน์ ณ วัดต่างๆ
7. ระยะเวลาในการดำเนินการ
		4 ปี  (ปีงบประมาณ พ.ศ.25๖๑ – 25๖๔)
8. งบประมาณในการดำเนินการ
		ไม่ใช้งบประมาณ
9. ผู้รับผิดชอบ
		ทุกส่วนราชการ สังกัดองค์การบริหารส่วนตำบลแพง
10.ตัวชี้วัด/ผลลัพธ์
		10.1 พนักงาน เจ้าหน้าที่ มีคุณธรรมจริยธรรม เข้าใจหลักธรรมของพระพุทธศาสนาและน้อมนำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน
		10.2 พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสำนึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม
		10.3 สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล	










ลำดับที่  ๒	
1. ชื่อโครงการ/กิจกรรม/มาตรการ
 โครงการส่งเสริมคุณธรรมและจริยธรรมในการป้องกันการทุจริต

2. หลักการและเหตุผล
		บุคลากรหรือทรัพยากรบุคคลในองค์กรเป็นรากฐานสำคัญยิ่งในการพัฒนาและขับเคลื่อนองค์กรไปสู่ความสำเร็จ ทั้งด้านคุณภาพ ประสิทธิภาพและประสิทธิผล องค์กรนั้นๆ ย่อมประสบความสำเร็จ มีความเจริญก้าวหน้าต่อไป ทั้งนี้ ขึ้นอยู่กับบุคลากรที่มีคุณภาพสูง มีความรู้ความสามารถ มีทักษะต่างๆ ในการปฏิบัติงาน   มีประสบการณ์มีความรู้และเข้าใจงานเป็นอย่างดี เมื่อได้รับบทบาทให้กระทำหน้าที่ใดๆ แล้ว ย่อมสามารถแสดงบทบาทนั้นๆ ได้อย่างถูกต้องและเหมาะสมเสมอ ในทางตรงกันข้ามหากบุคลากรในองค์กรด้อยความสามารถ ไร้อุดมการณ์ ไม่มีทักษะหรือประสบการณ์ที่จำเป็นในการทำงาน ย่อมทำให้องค์กรนั้นๆ ด้อยพัฒนาหรือเจริญก้าวหน้าได้อย่างล่าช้า นอกจากบุคลากรที่มีความรู้ ความสามารถ มีทักษะและประสบการณ์การทำงาน สูงแล้ว ย่อมมีคุณธรรมจริยธรรมในการป้องกันการทุจริต มีจรรยาบรรณ ค่านิยม บุคลิกภาพหรือคุณลักษณะ อันพึงประสงค์ เป็นตัวชี้นำทางในการปฏิบัติงานตามตำแหน่ง หน้าที่และบทบาทแห่งตนเอง บุคลากรที่ปฏิบัติหน้าที่โดยยึดมั่นในหลักคุณธรรม จริยธรรม มีจิตสำนึกที่ดี มีความซื่อสัตย์ สุจริต มีความรับผิดชอบ ตั้งใจทำงานด้วยความทุ่มเท เสียสละ มีความเมตตา กรุณา เอื้อเฟื้อเผื่อแผ่ต่องาน ต่อหน่วยงาน ต่อเพื่อนร่วมงานและผู้มาขอรับบริการหรือรักษาผลประโยชน์ของประชาชนและประเทศชาติแล้ว ย่อมนำพาองค์กรหรือหน่วยงานมุ่งไปสู่ความเจริญก้าวหน้ามากยิ่งขึ้น มีความโปร่งใสมีการป้องกันการทุจริต และสามารถตรวจสอบได้ตามหลักการแห่งธรรมาภิบาล  องค์การบริหารส่วนตำบลแพงจึงได้จัดโครงการส่งเสริมคุณธรรมและจริยธรรมในการป้องกันการทุจริตขึ้น เพื่อเป็นการส่งเสริมและสนับสนุนให้บุคลากรภายใน ประกอบด้วยคณะผู้บริหาร สมาชิกสภา พนักงานส่วนตำบล และพนักงานจ้าง ตลอดทั้งประชาชนทั่วไปให้มีความรู้ ความเข้าใจในหลักธรรมทางพระพุทธศาสนา สามารถนำมาประยุกต์ใช้ในการปฏิบัติงานให้ห่างไกลจากการทุจริต และการดำเนินชีวิตประจำวันได้อย่างปกติสุข รู้จักความพอดีมีความพอเพียง ปฏิบัติตามระเบียบกฎหมายและข้อบังคับ มีเจตคติที่ดี   มีจรรยาบรรณวิชาชีพต่อตนเอง ต่อการทำงาน ต่อเพื่อนร่วมงาน ต่อผู้มาขอรับบริการ ต่อผู้บังคับบัญชาแล ต่อประเทศชาติบ้านเมืองต่อไป
3. วัตถุประสงค์
		2.1 เพื่อให้บุคลากรมีความรู้ ความเข้าใจในหลักธรรมทางพระพุทธศาสนา
		2.2 เพื่อให้บุคลากรสามารถนำหลักธรรมทางพระพุทธศาสนามาประยุกต์ใช้ในการปฏิบัติงานและการดำเนินชีวิตได้อย่างถูกต้อง
		2.3 เพื่อปรับเปลี่ยนทัศนคติ ค่านิยมและเจตคติของบุคลากรต่อองค์กร ต่อการทำงาน ต่อเพื่อนร่วมงาน ต่อผู้มาขอรับบริการและต่อผู้บังคับบัญชาให้ดียิ่งขึ้น
		2.4 เพื่อให้สถาบันศาสนามีบทบาทในการปลูกจิตสำนึกมีคุณธรรม จริยธรรม มีความซื่อสัตย์ สุจริต ให้แก่บุคลากรขององค์การบริหารส่วนตำบลแพง
4. กลุ่มเป้าหมาย
		ผู้บริหาร สมาชิกสภา และบุคลากร องค์การบริหารส่วนตำบลแพง
5. พื้นที่ดำเนินการ
		ตำบลแพง  อำเภอโกสุมพิสัย  จังหวัดมหาสารคาม
6. ระยะเวลาดำเนินการ
	 	4 ปี  (ปีงบประมาณ พ.ศ.25๖๑ – 25๖๔) 
7. กิจกรรมและวิธีการดำเนินการ
		6.1 ติดต่อประสานและขอความร่วมมือไปยังวัด (สถานที่ปฏิบัติธรรม/วิปัสสนากรรมฐาน)
		6.2 ชี้แจงรายละเอียดและวางแผนการดำเนินงานตามโครงการฯ
		6.3 จัดทำรายละเอียดโครงการฯ กำหนดการและหลักสูตรการจัดการอบรมฯ
		6.4 เสนอรายละเอียดโครงการ กำหนดการและหลักสูตร เพื่อพิจารณาปรับปรุงและแก้ไขให้ถูกต้องและเกิดความเหมาะสม
		6.5 ประชาสัมพันธ์ให้ประชาชนทั่วไปที่สนใจเข้าร่วมกิจกรรมโครงการฯ
		6.6 วัดและประเมินผลโครงการฯ
8. งบประมาณ
		ไม่ใช้งบประมาณ
9. ผู้รับผิดชอบโครงการ
		กองการศึกษา ศาสนาและวัฒนธรรม องค์การบริหารส่วนตำบลแพง อำเภอโกสุมพิสัย  จังหวัดมหาสารคาม
10. ผลที่คาดว่าจะได้รับ
		10.1 บุคลากรและประชาชนมีความรู้ ความเข้าใจในหลักธรรมทางพระพุทธศาสนาอย่างแท้จริง
		10.2 บุคลากรและประชาชนสามารถนำหลักธรรมทางพระพุทธศาสนามาใช้ในการปฏิบัติงานและการดำเนินชีวิตได้อย่างแท้จริง
		10.3 ปลูกจิตสำนึกให้บุคลากรและประชาชนมีทัศนคติ ค่านิยม ความซื่อสัตย์สุจริต และเจตคติต่อองค์กรต่อการทำงาน ต่อเพื่อนร่วมงานต่อผู้มาขอรับบริการและต่อผู้บังคับบัญชาที่ดี














ลำดับที่  ๓	
1. ชื่อโครงการ/กิจกรรม/มาตรการ
 		โครงการฝึกอบรมคุณธรรม จริยธรรม แก่บุคลากร องค์การบริหารส่วนตำบลแพง

2. หลักการและเหตุผล
	 		ปัญหาจริยธรรมมักถูกสังคมมองว่าเป็นเรื่องนามธรรมที่เกิดจากจิตสำนึกของบุคคล น้อยนักที่จะเห็นว่าเป็นปัญหาหลักสำคัญของประเทศเหมือนปัญหาทางเศรษฐกิจและการเมืองเพราะการแก้ปัญหาจริยธรรม   ไม่สามารถสะท้อนผลลัพธ์ที่เป็นรูปธรรมแก่สังคมได้  ประกอบกับปัจจุบันปัญหาจริยธรรมและการทุจริตคอร์รัปชั่น  มีความสลับซับซ้อนขึ้นไปเป็นลำดับ รวมถึงค่านิยมที่สร้างความแปลกแยกจนทำให้คนไทย ไม่สามารถแยกแยะความถูกผิดดีชั่วได้ จึงเป็นความจำเป็นอย่างยิ่งที่จะต้องฟื้นฟูคนในชาติให้มีจิตสำนึกที่ดีร่วมกันด้วยกลยุทธ์การสร้างคนคุณภาพและสังคมคุณธรรมให้สามารถต้านทานต่อกระแสวัตถุนิยมในสังคม ยุคปัจจุบัน  
		ในการนี้ องค์การบริหารส่วนตำบลแพงได้เล็งเห็นความสำคัญที่จะส่งเสริมสนับสนุน สร้างค่านิยมของสังคมให้ยึดมั่นในความซื่อสัตย์ สุจริต ถูกต้องชอบธรรม และเพื่อเพิ่มประสิทธิภาพการปฏิบัติงาน ส่งเสริมและพัฒนาพนักงานส่วนตำบล และพนักงานจ้างในสังกัด   ให้ตระหนักในการเป็นเจ้าหน้าที่ของรัฐที่ดีต้องมีคุณธรรม จริยธรรม มีความซื่อสัตย์ สุจริต ไม่มีผลประโยชน์ทับซ้อน โดยมุ่งประสงค์ให้ทุกคนเป็นข้าราชการ หรือพนักงานที่ดี มีเกียรติ และศักดิ์ศรีความเป็นพนักงานองค์การบริหารส่วนตำบล และพนักงานจ้าง รู้จักความพอเพียงเป็นตัวอย่างที่ดีของสังคม ยึดมั่นในคุณธรรม  ยืนหยัดในสิ่งที่ถูกต้องตระหนักในคุณความดีและกฎแห่งกรรม ซื่อสัตย์ สุจริต เสียสละมีความรู้ความเข้าใจในเรื่องพฤติกรรมที่แสดงให้เห็นถึงการมีคุณธรรม จริยธรรม การตัดสินใจที่จะกระทำหรือไม่กระทำการใดได้อย่างเหมาะสม โดยเฉพาะในเรื่องดังต่อไปนี้
		๑)  การยึดมั่นและยืนหยัดทำในสิ่งที่ถูกต้อง
		๒)  ความซื่อสัตย์สุจริตและความรับผิดชอบ ไม่มีผลประโยชน์ทับซ้อน
		๓)  การปฏิบัติหน้าที่ด้วยความโปร่งใสและสามารถตรวจสอบได้
		๔)  การปฏิบัติหน้าที่โดยไม่เลือกปฏิบัติอย่างไม่เป็นธรรม
		๕)  การมุ่งผลสัมฤทธิ์ของงาน
		ดังนั้น จึงเห็นควรจัดโครงการฝึกอบรมคุณธรรม จริยธรรม เพื่อเพิ่มประสิทธิภาพในการปฏิบัติงานให้แก่พนักงานส่วนตำบลและพนักงานจ้าง รวมทั้ง ผู้บริหารท้องถิ่น สมาชิกสภาท้องถิ่น หน่วยงานอื่นๆและประชาชน ภายในพื้นที่ตำบลแพง

3. วัตถุประสงค์
		3.1 เพื่อเป็นการปลูกและปลุกจิตสำนึกการต่อต้านการทุจริต
		3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน
		3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม
		3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน
 	
4. เป้าหมาย
		ผู้บริหาร สมาชิกสภา และบุคลากรองค์การบริหารส่วนตำบลแพง
5. พื้นที่ดำเนินการ
		ตำบลแพง  อำเภอโกสุมพิสัย  จังหวัดมหาสารคาม
6. วิธีการดำเนินการ
		จัดอบรมคุณธรรมและจริยธรรมแก่ผู้บริหาร สมาชิกสภา และบุคลากรองค์การบริหารส่วนตำบลแพง โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส
7. ระยะเวลาการดำเนินการ
		4 ปี  (ปีงบประมาณ พ.ศ.25๖๑ – 25๖๔) 

8. งบประมาณในการดำเนินการ
		จำนวน  10,000  บาท
9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม
10. ตัวชี้วัด/ผลลัพธ์
	ตัวชี้วัด
		ประชาชนผู้มารับบริการที่องค์การบริหารส่วนตำบลแพง ประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลการประเมินมาต่ำกว่าร้อยละ 70
	ผลลัพธ์
		ผู้บริหาร สมาชิกสภา และบุคลากร องค์การบริหารส่วนตำบลแพง เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม
































1.1.2 สร้างจิตสำนึกและความตระหนักในการประพฤติตามประมวลจริยธรรม
ลำดับที่ ๔
1. ชื่อโครงการ/กิจกรรม/มาตรการ
 		มาตรการส่งเสริมการปฏิบัติงานตามประมวลจริยธรรมขององค์การบริหารส่วนตำบลแพง
2. หลักการและเหตุผล
 	ตามที่ องค์การบริหารส่วนตำบลแพงได้ประกาศใช้ประมวลจริยธรรมขององค์การบริหารส่วนตำบลแพง พ.ศ. 2552  โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ  นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557  ซึ่งองค์การบริหารส่วนตำบลแพงควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม
 	ดังนั้น เพื่อให้เกิดความโปร่งใสในการปฏิบัติงาน  และเป็นที่เชื่อถือไว้วางใจของประชาชน องค์การบริหารส่วนตำบลแพงได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลแพง” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับ  นำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์ หรือการมีผลประโยชน์ทับซ้อน
3. วัตถุประสงค์
		3.1 เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล
		3.2 เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลแพงเพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล
		3.3 เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย
		3.4 เพื่อให้เกิดพันธะผูกพันระหว่างองค์กรและพนักงานในทุกระดับ โดยให้ฝ่ายบริหาร ใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ
		3.5 เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

4. เป้าหมาย/ผลผลิต
		ประชาชนตำบลแพง ผู้บริหาร สมาชิกสภา และบุคลากร องค์การบริหารส่วนตำบลแพง

5. พื้นที่ดำเนินการ
		ตำบลแพง  อำเภอโกสุมพิสัย  จังหวัดมหาสารคาม
6. วิธีดำเนินการ
		1. เผยแพร่ประมวลจริยธรรมขององค์การบริหารส่วนตำบลแพง เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ
		2. เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลแพง เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)
7. ระยะเวลาดำเนินการ
		4 ปี  (ปีงบประมาณ พ.ศ.25๖๑ – 25๖๔)
 8. งบประมาณดำเนินการ
		ไม่ใช้งบประมาณ
9. ผู้รับผิดชอบ
		สำนักงานปลัด องค์การบริหารส่วนตำบลแพงอำเภอโกสุมพิสัย  จังหวัดมหาสารคาม
10. ตัวชี้วัด/ผลลัพธ์
		ผู้บริหาร สมาชิก และบุคลากร องค์การบริหารส่วนตำบลแพงปฏิบัติงานตามประมวลจริยธรรมขององค์การบริหารส่วนตำบลแพงอำเภอโกสุมพิสัย  จังหวัดมหาสารคาม












ลำดับที่ ๕
1. ชื่อโครงการ/กิจกรรม/มาตรการ
มาตรการ “เสริมสร้างองค์ความรู้ด้านการต่อต้านการทุจริต”
2. หลักการและเหตุผล
 	ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 
(พ.ศ.25๖๐ –  256๔) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50    ในปี พ.ศ. 2562
	ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น องค์การบริหารส่วนตำบลแพง อำเภอโกสุมพิสัย  จังหวัดมหาสารคาม  จึงได้กำหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธศาสตร์ว่าด้วยการป้องกันและปราบปรามการทุจริต ระยะที่ 3 (พ.ศ.256๐ – 256๔) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ
3. วัตถุประสงค์
		3.1 เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ  ตลอดจนพนักงานจ้าง
		3.2 เพื่อสร้างจิตสำนึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ  ตลอดจนพนักงานจ้าง

4. เป้าหมาย/ผลผลิต
		ข้อมูล/องค์กรความรู้ด้านการต่อต้านการทุจริตที่นำมาเผยแพร่มากกว่า ๓ เรื่องขึ้นไป
5. พื้นที่ดำเนินการ
		ตำบลแพง  อำเภอโกสุมพิสัย  จังหวัดมหาสารคาม
6. วิธีดำเนินการ
		1. รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต อาทิ กฎหมาย ป.ป.ช. มาตรา 100 มาตรา 103 มาตรา 103/7 สื่อประชาสัมพันธ์ต่างๆ ที่เกี่ยวข้องกับการปลูกจิตสำนึก
		2. เผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและ
ถือปฏิบัติอย่างเคร่งครัด ผ่านโครงการ/กิจกรรม และสื่อช่องทางต่างๆ 
7. ระยะเวลาดำเนินการ
		4 ปี  (ปีงบประมาณ พ.ศ.25๖๑ – 25๖๔) 
8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ
		ทุกส่วนราชการ ในสังกัด องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม
10. ตัวชี้วัด/ผลลัพธ์
		จำนวนข้อมูล/องค์กรความรู้ด้านการต่อต้านการทุจริตที่นำมาเผยแพร่
































๑.๑.๓ สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการ มีผลประโยชน์ทับซ้อน

ลำดับที่ ๖
1. ชื่อโครงการ/กิจกรรม/มาตรการ
กิจกรรมการใช้แอพพลิเคชั่นกฎหมาย ป.ป.ช.มาตรา 100 และ 103
2. หลักการและเหตุผล
 	ด้วยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 และที่แก้ไขเพิ่มเติม มาตรา 100 และมาตรา 103  ซึ่งมาตรา ๑๐๐ กำหนดเรื่องการขัดกันของผลประโยชน์ส่วนตัวและส่วนรวมไว้ เพื่อลดระบบอุปถัมภ์ในสังคมไทย ให้เจ้าหน้าที่ของรัฐมีจิตสำนึกแยกแยะประโยชน์ส่วนบุคคลและประโยชน์ส่วนรวมออกจากกันได้ หากเจ้าหน้าที่ของรัฐฝ่าฝืนให้ถือเป็นความผิดตามประมวลกฎหมายอาญาด้วย การขัดกันแห่งผลประโยชน์ หรือ “Conflict of Interest” ได้รับการกล่าวถึงอย่างกว้างขวางในรอบหลายปีที่ผ่านมาโดยเฉพาะอย่างยิ่ง ในช่วงระยะเวลาที่ประเทศไทยกำลังเผชิญกับปัญหาการทุจริตคอร์รัปชั่นของ   ผู้ดำรงตำแหน่งทางการเมืองหรือผู้ดำรงตำแหน่งระดับสูงในองค์กรต่างๆ ซึ่งได้ส่งผลกระทบต่อการพัฒนาเศรษฐกิจและสังคมของประเทศรวมทั้งได้สร้างความเสียหายให้กับประชาชนโดยส่วนรวม และตามมาตรา ๑๐๓ กำหนดไว้ว่า ห้ามไม่ให้เจ้าหน้าที่ของรัฐรับทรัพย์สินหรือประโยชน์อื่นใดจากบุคคล นอกจากมีกฎหมายบัญญัติให้รับได้ เว้นแต่การรับทรัพย์สินหรือประโยชน์อื่นใด โดยธรรมจรรยาตามหลักเกณฑ์และจำนวนที่คณะกรรมการ ป.ป.ช. กำหนด
 	จากที่กล่าวไว้ข้างต้น จำเป็นที่หน่วยงานภาครัฐต้องเร่งสร้างองค์ความรู้ให้บุคลากรมีความพร้อม  ที่จะเข้าใจสาเหตุและปัจจัยที่นำสู่การคอร์รัปชั่น เพื่อจะได้หาทางป้องกันและปฏิบัติหน้าที่ให้ห่างไกลจากต้นเหตุต่างๆ ที่นำไปสู่การทุจริตคอร์รัปชั่น โดยเฉพาะในเรื่องการปลูกฝังองค์ความรู้ให้มีความเข้าใจเกี่ยวกับความขัดแย้งระหว่างผลประโยชน์ส่วนตนและผลประโยชน์ส่วนรวม รวมทั้งให้ตระหนักถึงผลกระทบจากปัญหาความขัดแย้งกันระหว่างผลประโยชน์ส่วนตนและผลประโยชน์ส่วนรวม หรือเกิดเป็นผลประโยชน์ทับซ้อน ซึ่งเป็นปัญหาเชิงโครงสร้างที่เกี่ยวข้องกับหลายมิติ ทั้งมิติด้านสังคม การเมืองและการบริหารที่สำคัญสะท้อนถึงวัฒนธรรมและค่านิยมในการบริหารที่ด้อยพัฒนา
 	เพื่อให้เจ้าหน้าที่ของรัฐได้ตระหนักในการดำรงตนตามอำนาจหน้าที่และกรอบของกฎหมาย องค์การบริหารส่วนตำบลแพงจึงจัดกิจกรรมการใช้แอพพลิเคชั่นกฎหมาย ป.ป.ช.มาตรา 100 และ 103  เพื่อเป็นเครื่องมือในการสร้างเสริมองค์ความรู้เพื่อป้องกันผลประโยชน์ทับซ้อนในองค์กร โดยส่งเสริมให้บุคลากรทดสอบเพื่อวัดความเข้าใจในแอพพลิเคชั่น ซึ่งจะมีแบบทดสอบเกี่ยวกับมาตรา ๑๐๐ และมาตรา ๑๐๓  

3. วัตถุประสงค์
		3.1 เพื่อเสริมสร้างองค์ความรู้เกี่ยวกับกฎหมาย ป.ป.ช. มาตรา ๑๐๐ และ ๑๐๓ แก่บุคลากรขององค์การบริหารส่วนตำบลแพง
		3.2 เพื่อสร้างจิตสำนึกและเสริมสร้างจริยธรรมของบุคลากรในการทำงานเพื่อส่วนรวม ยึดถือหลักจริยธรรมและผลประโยชน์ส่วนรวมในการปฏิบัติราชการเป็นสำคัญ อันจะนำมาซึ่งการป้องกันผลประโยชน์ทับซ้อนในองค์กร
		๓.๓ เพื่อไม่ให้การรับทรัพย์สินหรือประโยชน์อื่นใดของเจ้าหน้าที่ของรัฐจากบุคคลในโอกาสต่างๆ มีอิทธิพลต่อการปฏิบัติหน้าที่ ซึ่งเป็นสาเหตุหนึ่งของการขัดกันระหว่างผลประโยชน์ส่วนบุคคลและประโยชน์ส่วนรวม

4. เป้าหมาย/ผลผลิต
		ผู้บริหาร พนักงาน ทำแบบทดสอบที่อยู่ในแอพพลิเคชั่นกฎหมาย ป.ป.ช. มาตรา ๑๐๐ และ ๑๐๓ ได้ถูกต้องทุกข้อ
5. พื้นที่ดำเนินการ
		ตำบลแพง  อำเภอโกสุมพิสัย  จังหวัดมหาสารคาม

6. วิธีดำเนินการ
		ให้ผู้บริหารท้องถิ่น และพนักงานทุกคน ดาวน์โหลดแอพพลิเคชั่นกฎหมาย ป.ป.ช. มาตรา ๑๐๐ และ ๑๐๓  ลงในโทรศัพท์ จากนั้นก็ลงทะเบียนในระบบเพื่อเข้าทำแบบทดสอบ 
7. ระยะเวลาดำเนินการ
		4 ปี  (ปีงบประมาณ พ.ศ.25๖๑ – 25๖๔) 

8. งบประมาณดำเนินการ
		ไม่ใช้งบประมาณ

9. ผู้รับผิดชอบ
		องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม

10. ตัวชี้วัด/ผลลัพธ์
		ผู้บริหาร และบุคลากร ทำแบบทดสอบที่อยู่ในแอพพลิเคชั่นกฎหมาย ป.ป.ช. มาตรา ๑๐๐ และ ๑๐๓ ได้ถูกต้องร้อยละ 90




























ลำดับที่ ๗
1. ชื่อโครงการ/กิจกรรม/มาตรการ
 	มาตรการการจัดทำคู่มือการป้องกันผลประโยชน์ทับซ้อนขององค์การบริหารส่วนตำบลแพง

2. หลักการและเหตุผล
	 	รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติ มิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรม ยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ
		ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริต   ในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2562) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย
 		เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ  องค์การบริหารส่วนตำบลแพง จึงได้ตระหนักและเห็นถึงความสำคัญของการจัดทำคู่มือการพัฒนาและส่งเสริมการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลแพงขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป
3. วัตถุประสงค์
	 	3.1 เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลพระ ให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง
		3.2 เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชั่น
4. เป้าหมาย/ผลผลิต
		บุคลากรมีคู่มือการป้องกันผลประโยชน์ทับซ้อนขององค์การบริหารส่วนตำบลแพง
5. พื้นที่ดำเนินการ
		องค์การบริหารส่วนตำบลแพงอำเภอโกสุมพิสัย  จังหวัดมหาสารคาม
6. วิธีดำเนินการ
		1. ศึกษาและรวบรวมข้อมูล
		2. จัดทำ (ร่าง) คู่มือการป้องกันผลประโยชน์ทับซ้อน
		3. ตรวจสอบความถูกต้อง
		4. จัดทำคู่มือการป้องกันผลประโยชน์ทับซ้อน
		5. แจกจ่ายให้บุคลากร
7. ระยะเวลาดำเนินการ
		4 ปี  (ปีงบประมาณ พ.ศ.25๖๑ – 25๖๔) 
8. งบประมาณดำเนินการ
		จำนวน  10,000  บาท

9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม 
10. ตัวชี้วัด/ผลลัพธ์
		มีการจัดทำคู่มือการปฏิบัติงานเพื่อป้องกันผลประโยชน์ทับซ้อน


















ลำดับที่ ๘
1. ชื่อโครงการ/กิจกรรม/มาตรการ
 		กิจกรรมให้ความรู้ เรื่อง ผลประโยชน์ทับซ้อนให้กับพนักงานและพนักงานจ้างขององค์การบริหารส่วนตำบลแพง
2. หลักการและเหตุผล
		ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง
		“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ.2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่เพื่อป้องกันผลประโยชน์ทับซ้อน
		ดังนั้น องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในสังกัด เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงาน เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

3. วัตถุประสงค์
		3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน
		3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลแพง
		3.3 เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลแพงมีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น มุ่งสู่การเป็นข้าราชการท้องถิ่นไทยใสสะอาด

4. เป้าหมาย
		ผู้บริหาร สภาท้องถิ่น และบุคลากร องค์การบริหารส่วนตำบลแพง


5. พื้นที่ดำเนินการ
		องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม

6. วิธีการดำเนินการ
		จัดประชุมประจำเดือนและให้ความรู้เรื่องผลประโยชน์ทับซ้อน
7. ระยะเวลาการดำเนินการ
		4 ปี  (ปีงบประมาณ พ.ศ.25๖๑ – 25๖๔) 

8. งบประมาณในการดำเนินโครงการ
	 	ไม่ใช้งบประมาณ

9. ผู้รับผิดชอบโครงการ
		องค์การบริหารส่วนตำบลแพง  อำเภอโกสุมพิสัย  จังหวัดมหาสารคาม

10. ตัวชี้วัด/ผลลัพธ์
		ตัวชี้วัด
		คณะผู้บริหาร สภาท้องถิ่น แลบุคลกร มีความเข้าใจเรื่องผลประโยชน์ทับซ้อน
		ผลลัพธ์
		คณะผู้บริหาร สภาท้องถิ่น และบุคลากร มีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน





































1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น
ลำดับที่ ๙
1. ชื่อโครงการ/กิจกรรม/มาตรการ
 โครงการปลูกต้นไม้เพื่อเพิ่มพื้นที่สีเขียว ลดภาวะโลกร้อนในเขตพื้นที่ตำบลแพง
2. หลักการและเหตุผล
 	เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่างๆ  ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่ สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้นๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน และเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตองค์การบริหารส่วนตำบลแพงเพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชนตำบลแพง องค์การบริหารส่วนตำบลแพง จึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลแพง” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และเพื่อถวายเป็นราชสักการะในวโรกาสมหามงคล 
3. วัตถุประสงค์
		3.1 เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน
 		3.2 เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลพระเพลิง
		3.3 เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน
		3.4 ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

4. เป้าหมาย/ผลผลิต
		ประชาชนร่วมกันปลูกต้นไม้ ในวาระต่าง  ๆ

5. พื้นที่ดำเนินการ
		พื้นที่สาธารณะในเขตตำบลแพง  อำเภอโกสุมพิสัย  จังหวัดมหาสารคาม

6. วิธีดำเนินงาน
		6.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน 
และประชาชนในท้องถิ่นเข้าร่วมกิจกรรม
		6.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้
		6.3 จัดซื้อกล้าไม้ พันธุ์ไม้ เพื่อใช้ในโครงการ
		6.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น
		6.5 ดูแลรักษาและติดตามผลโดย องค์การบริหารส่วนตำบลแพง
7. ระยะเวลาดำเนินการ
		4 ปี (ปีงบประมาณ พ.ศ.25๖๑ – 25๖๔)

8. งบประมาณดำเนินการ
		จำนวน  3๐,๐๐๐ บาท

9. ผู้รับผิดชอบโครงการ
		องค์การบริหารส่วนตำบลแพง อำเภอโกสุมพิสัย  จังหวัดมหาสารคาม

10.ตัวชี้วัด/ผลลัพธ์
		10.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม
		10.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน
		10.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม
		10.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน






















 ลำดับที่ ๑๐
1. ชื่อโครงการ/กิจกรรม/มาตรการ
 		โครงการสร้างอาชีพ สร้างรายได้ ตามแนวทางเศรษฐกิจพอเพียง

2. หลักการและเหตุผล/ความเป็นมา
 	โครงการอบรมให้ความรู้สร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดำริของพระบาทสมเด็จพระเจ้าอยู่หัวฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดำเนินงานให้หน่วยงานต่างๆ นำไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดำเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะ เดียวกันก็เป็นการปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดำริจึงเป็นโครงการที่มุ่งพัฒนาราษฎรผู้ยากไร้ให้มีฐานะ ความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสำคัญคือ การแก้ไขปัญหาเฉพาะหน้า เป็นขั้นตอนตามลำดับความจำเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง   โดยใช้กระบวนการแบบมีส่วนร่วมของเกษตรกร
 	องค์การบริหารส่วนตำบลแพง จึงจัดทำโครงการอบรมให้ความรู้การสร้างอาชีพสร้างรายได้ โดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดำริมาประยุกต์เผยแพร่ให้กับผู้มีรายได้น้อย ด้อยโอกาสทางสังคมและประชาชนทั่วไปที่สนใจ
3. วัตถุประสงค์
		3.1 ส่งเสริมอาชีพให้กับคนยากจนในตำบลพระเพลิง
		3.2 ส่งเสริมความรู้ความเข้าใจในการเพาะเห็ดให้กับคนยากจนในตำบลพระเพลิง
		3.3 สามารถนำความรู้ไปสร้างรายได้ให้กับตนเอง
		3.4 สามารถนำเห็ดไปแปรรูปเป็นสินค้าต่างๆ
		3.5 สร้างแนวคิดตามแนวทางทฤษฎีเศรษฐกิจพอเพียง
4. เป้าหมาย/ผลผลิต
		ประชาชนและผู้ที่มีความสนใจในการสร้างอาชีพในตำบลพระเพลิง
5. พื้นที่ดำเนินการ
		องค์การบริหารส่วนตำบลแพง อำเภอโกสุมพิสัย  จังหวัดมหาสารคาม
6. วิธีดำเนินการ
		6.1 ประชาสัมพันธ์โครงการในกลุ่มเป้าหมายรับทราบ
		6.2 จัดอบรมให้ความรู้เกี่ยวกับการเพาะเห็ดให้กับผู้ร่วมโครงการ
		6.3 ศึกษาดูงานในสถานที่จริง
		6.4 ฝึกปฏิบัติงานอย่างจริงจัง
7. ระยะเวลาดำเนินการ
		4 ปี (ปีงบประมาณ พ.ศ.25๖๑ – 25๖๔)

8. งบประมาณดำเนินการ
		จำนวน  ๕๐,๐๐๐  บาท


9. ผู้รับผิดชอบ
		องค์การบริหารส่วนตำบลแพง อำเภอโกสุมพิสัย  จังหวัดมหาสารคาม

10. ตัวชี้วัด/ผลลัพธ์
		10.1 ผู้เข้าร่วมโครงการมีความรู้ความเข้าใจเกี่ยวกับการเพาะเห็ด
		10.2 ผู้เข้าร่วมโครงการมีความรู้ความเข้าใจเกี่ยวกับการแปรรูปเห็ด
		10.3 ผู้เข้าร่วมโครงการสามารถนำไปประกอบอาชีพได้
		10.4 มีรายได้เพิ่มขึ้น ลดรายจ่าย เกิดความพอเพียง
		10.5 เกิดการเรียนรู้และเข้าใจหลักปรัชญาเศรษฐกิจพอเพียง
 


















































1.3 การสร้างจิตสำนึกและความตระหนักแก่เด็กและเยาวชน
ลำดับที่ ๑๑
1. ชื่อโครงการ/กิจกรรม/มาตรการ
โครงการสร้างภูมิคุ้มกันทางสังคมให้เด็กและเยาวชนตำบลแพง (กิจกรรม “เด็กไทย  
โตไปไม่โกง”)
2. หลักการและเหตุผล
 	ในปัจจุบันการทุจริตคอร์รัปชั่นเป็นปัญหาที่ทำลายสังคมอย่างรุนแรงและฝังรากลึก เป็นปัญหา    ที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชั่นและการโกงทุกรูปแบบ โดยเฉพาะ     ในกลุ่มเด็กและเยาวชนซึ่งกลุ่มเหล่านี้ต้องพัฒนาคนให้สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้   มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข 
 	องค์การบริหารส่วนตำบลแพง พิจารณาเห็นความสำคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กและเยาวชนตำบลแพง(กิจกรรม “เด็กไทยโตไปไม่โกง”) ขึ้นเพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สำคัญ ที่ทำให้เด็กและเยาวชนเติบโตขึ้นเป็นพลเมืองที่มีคุณภาพ และเป็นการป้องกันแก้ไขปัญหาทุจริตคอร์รัปชั่นที่ได้ผลที่สุด โดยการปลูกฝังจิตสำนึกให้เด็กและเยาวชนรักความถูกต้อง มีความซื่อสัตย์สุจริต การยึดมั่นในความสัตย์จริงรู้จักแยกแยะถูกผิด ปฏิบัติต่อตนเองและผู้อื่นโดยชอบ ไม่คดโกง มีจิตสาธารณะ มีจิตสำนึกเพื่อส่วนรวม ตระหนักรู้และคำนึงถึงสังคมส่วนรวม มีความรับผิดชอบต่อตัวเองในการกระทำใดๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

3. วัตถุประสงค์
		3.1 เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต
		3.2 เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจริตคอร์รัปชั่นและการโกงทุกรูปแบบ
		3.3 เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน    เพื่อรักษาประโยชน์ส่วนรวม
4. เป้าหมาย
		เชิงปริมาณ
		เด็กและเยาวชนในพื้นที่ตำบลแพง
		เชิงคุณภาพ
		เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนำความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข
5. กิจกรรมและขั้นตอนการดำเนินงาน
		5.1 จัดทำโครงการเพื่อขออนุมัติ
		5.2 แต่งตั้งคณะกรรมการและประสานงานคณะวิทยากร
		5.3 ดำเนินการตามโครงการ
		5.4 สรุปผลการดำเนินการตามโครงการ
6. พื้นที่ดำเนินการ
		องค์การบริหารส่วนตำบลแพง
7. งบประมาณดำเนินการ
		จำนวน  2๐,๐๐๐  บาท
8. ระยะเวลาดำเนินการ
		4 ปี (ปีงบประมาณ พ.ศ.25๖๑ – 25๖๔)
9. ผู้รับผิดชอบโครงการ
		กองการศึกษา ศาสนาและวัฒนธรรม และ สำนักงานปลัด องค์การบริหารส่วนตำบลแพง
10. ผลที่คาดว่าจะได้รับ
		10.1 เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต
		10.2 เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชั่นและการโกงทุกรูปแบบ
		10.3 เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม





















มิติที่ 2 การบริหารราชการเพื่อป้องกันการทุจริต
2.1 แสดงเจตจำนงทางการเมืองในการต่อต้านการทุจริตของผู้บริหาร
ลำดับที่ ๑
1. ชื่อโครงการ/กิจกรรม/มาตรการ
		กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบลแพง

2. หลักการและเหตุผล
		คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ.2560 จนถึงปี พ.ศ.2562 ซึ่งมุ่งสู่การเป็นประเทศ     ที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ.2562 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้
	ยุทธศาสตร์ที่ 1 สร้างสังคมที่ไม่ทนต่อการทุจริต
ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
ยุทธศาสตร์ที่ 3 สกัดกั้นการทุจริตเชิงนโยบาย 
ยุทธศาสตร์ที่ 4 พัฒนาระบบป้องกันการทุจริตเชิงรุก
ยุทธศาสตร์ที่ 5 ปฏิรูปกลไกและกระบวนการปราบปรามการทุจริต 
ยุทธศาสตร์ที่ 6 ยกระดับคะแนนดัชนีการรับรู้การทุจริต 
 	องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น
 	ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทาง ที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่นและมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น
		ดังนั้น จึงมีความจำเป็นที่ผู้บริหารองค์การบริหารส่วนตำบลแพง ต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์การบริหารส่วนตำบลแพง บริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป
3. วัตถุประสงค์
		เพื่อแสดงเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลแพง ด้วยการจัดทำแผนปฏิบัติการป้องกันการทุจริต ๔ ปี ขององค์การบริหารส่วนตำบลแพง
4. เป้าหมาย/ผลผลิต
		4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ 
		4.2 มีการประกาศเจตจำนงการต่อต้านการทุจริตของผู้บริหารต่อสาธารณะชนอย่างน้อย 1 ครั้ง
		4.2 มีแผนปฏิบัติการป้องกันการทุจริต 4 ปี ขององค์การบริหารส่วนตำบลแพง
5. พื้นที่ดำเนินการ
		ตำบลแพง
6. วิธีดำเนินการ
		6.1 ประกาศเจตจำนงทางการเมืองในการต่อต้านการทุจริตของผู้บริหารองค์การบริหารส่วนตำบลแพง		
6.2 ประชุมหน่วยงาน/บุคคลที่เกี่ยวข้อง
		6.3 จัดตั้งคณะทำงานการจัดทำแผนปฏิบัติการป้องกันการทุจริต
		6.4 ประชุมคณะทำงานจัดทำแผนปฏิบัติการป้องกันการทุจริต
		6.5 จัดทำแผนปฏิบัติการป้องกันการทุจริต
		6.6 ประกาศใช้แผนปฏิบัติการป้องกันการทุจริต
		6.7 ดำเนินการตามแผนปฏิบัติการป้องกันการทุจริต
		6.8 รายงานผลการดำเนินงาน

7. ระยะเวลาดำเนินการ
		4 ปี (ปีงบประมาณ พ.ศ.25๖๑ – 25๖๔)

8. งบประมาณดำเนินการ
		ไม่ใช้งบประมาณ
9. ผู้รับผิดชอบ 
		สำนักงานปลัด องค์การบริหารส่วนตำบลแพง


10. ตังชี้วัด/ผลลัพธ์
		10.1 ผลผลิต
		- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ 
		- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง
		- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ
		10.2 ผลลัพธ์
		- การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้
		- ลดข้อร้องเรียนการดำเนินงานขององค์กรปกครองส่วนท้องถิ่น




























2.2 มาตรการสร้างความโปร่งใสในการปฏิบัติราชการ
ลำดับที่ ๒
1. ชื่อโครงการ/กิจกรรม/มาตรการ	
มาตรการการสร้างความโปร่งใสในการบริหารงานบุคคล (ถือปฏิบัติตามระเบียบ)
2. หลักการและเหตุผล
	 	พนักงานส่วนตำบลและพนักงานจ้างขององค์การบริหารส่วนตำบลแพง เป็นบุคลากร  ที่มีความสำคัญต่อองค์กร โดยการขับเคลื่อนการพัฒนางานของท้องถิ่นให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชนการพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป
	 	เพื่อให้เป็นไปพระราชบัญญัติสภาตำบลและองค์การบริหารส่วนตำบล พ.ศ.2๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒  มาตรา ๖๙/๑ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ  
	 	ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น
3. วัตถุประสงค์
		3.1 เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลแพง
		3.2 เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้
		3.3 เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล
		3.4 เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบลแพง  ให้มีประสิทธิภาพได้คนดี คนเก่งเข้ามาทำงาน
4. เป้าหมาย/ผลผลิต
		จัดทำมาตรการด้านการบริหารบุคคลขององค์การบริหารส่วนตำบลแพง จำนวน 1 มาตรการ
5. พื้นที่ดำเนินการ
		องค์การบริหารส่วนตำบลแพง
 

6. วิธีดำเนินการ
		6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานส่วนตำบลจังหวัดสระแก้ว เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล 
		6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล
		6.3 ประกาศเผยแพร่มาตรการการบริหารงานบุคคล
		6.4 ดำเนินการบริหารงานบุคคลตามหลักธรรมาภิบาล
		6.5 สรุปผลการดำเนินการบริหารงาน

7. ระยะเวลาดำเนินการ
		4 ปี (ปีงบประมาณ พ.ศ.25๖๑ – 25๖๔)

8. งบประมาณดำเนินการ
		ไม่ใช้งบประมาณ

9. ผู้รับผิดชอบ 
		สำนักงานปลัด องค์การบริหารส่วนตำบลแพง

10. ตังชี้วัด/ผลลัพธ์
		10.1 ผลผลิต
		- มีมาตรการดำเนินงานด้านบริหารงานบุคคลขององค์การบริหารส่วนตำบลแพง จำนวน 1 มาตรการ
		- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล
		10.2 ผลลัพธ์
		- ลดข้อร้องเรียนในการดำเนินการด้านบริหารงานบุคคลขององค์การบริหารส่วนตำบล ไม่น้อยกว่า 90 %
		- บุคลากรขององค์การบริหารส่วนตำบลมีความพึงพอใจต่อระบบและมาตรฐานการบริหารงานบุคคล ไม่ต่ำกว่าระดับ 3
		- การบริหารงานบุคคลขององค์การบริหารส่วนตำบลมีความโปร่งใส สามารถป้องกันการทุจริตของเจ้าหน้าที่ได้










ลำดับที่ ๓
1. ชื่อโครงการ/กิจกรรม/มาตรการ
		มาตรการออกคำสั่งมอบหมายของนายกองค์การบริหารส่วนตำบลแพง องค์การบริหารส่วนตำบลแพง และหัวหน้าส่วนราชการ
2. หลักการและเหตุผล
		องค์การบริหารส่วนตำบลแพง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์กรปกครองส่วนท้องถิ่น ทั้งที่เป็นหน้าที่ตามพระราชบัญญัติสภาตำบลและองค์การบริหารส่วนตำบล พ.ศ.2๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์กรปกครองส่วนท้องถิ่น
มีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ นั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหารไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ
	 	ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้อง           มีมาตรการการมอบหมายอำนาจหน้าที่ขององค์การบริหารส่วนตำบลแพง ขึ้น 
3. วัตถุประสงค์
		3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน
		3.2 เพื่อให้ประชาชนมีความพึงพอใจในการบริการจากหน่วยงาน
		3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ
		3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ
4. เป้าหมาย/ผลผลิต
		จัดทำคำสั่งมอบหมายงานของนายก  ปลัด และหัวหน้าส่วนราชการ จำนวน 4 ฉบับ ประกอบด้วย นายกองค์การบริหารส่วนตำบลมอบหมายให้รองนายกองค์การบริหารส่วนตำบล นายกองค์การบริหารส่วนตำบลมอบหมายให้ปลัดองค์การบริหารส่วนตำบล และหัวหน้าส่วนราชการ ปลัดมอบหมายให้หัวหน้าส่วนราชการ
5. พื้นที่ดำเนินการ
		องค์การบริหารส่วนตำบลแพง


6. วิธีดำเนินการ
		6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ
		6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ
		6.3 จัดทำประกาศ ประชาสัมพันธ์ให้ประชาชนทราบ
		6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบ 
		สำนักงานปลัด องค์การบริหารส่วนตำบลแพง
10. ตังชี้วัด/ผลลัพธ์
		10.1 ผลผลิต
		มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ
		10.2 ผลลัพธ์
		- ประชาชนมีความพึงพอใจในบริการที่ได้รับอยู่ในระดับดี
		- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต






















ลำดับที่ ๔
1. ชื่อโครงการ/กิจกรรม/มาตรการ
		กิจกรรมสร้างความโปร่งใสในการพิจารณาเลื่อนขั้นเงินเดือน
2. หลักการและเหตุผล/ที่มาของโครงการ
	 	การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลแพง ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการพนักงานส่วนตำบลจังหวัดสระแก้ว เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ได้กำหนดให้นายกองค์การบริหารส่วนตำบลแต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบล ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

3. วัตถุประสงค์
		เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

4. เป้าหมาย/ผลผลิต
		บุคลากรองค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 แต่งตั้งคณะกรรมการกลั่นกรองการประเมินผลการปฏิบัติงานของพนักงานส่วนตำบล 
โดยแต่งตั้งปลัด องค์การบริหารส่วนตำบล เป็นประธานกรรมการ และหัวหน้าส่วนราชการเป็นกรรมการ และพนักงานส่วนตำบลที่รับผิดชอบงานการเจ้าหน้าที่เป็นเลขานุการ
		6.2 แต่งตั้งคณะกรรมการพิจารณาเลื่อนขั้นเงินเดือนของพนักงานส่วนตำบล ประกอบด้วย ประธานกรรมการ หัวหน้าส่วนและผู้บริหารสถานศึกษาเป็นกรรมการ และพนักงานส่วนตำบลที่รับผิดชอบงานการเจ้าหน้าที่เป็นเลขานุการ
		6.3 ประชุมคณะกรรมการกลั่นกรองการประเมินผลการปฏิบัติงานของพนักงานส่วนตำบล      เพื่อกลั่นกรองการประเมินผลการปฏิบัติงานที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ
		6.4 คณะกรรมการพิจารณากลั่นกรองการประเมินผลการปฏิบัติงานของพนักงานส่วนตำบล รวบรวมและเสนอผลการพิจารณากลั่นกรองการประเมินผลการปฏิบัติงานให้แก่คณะกรรมการพิจารณาเลื่อนขั้นเงินเดือนพนักงานส่วนตำบล
	 	6.5 คณะกรรมการพิจารณาเลื่อนขั้นเงินเดือนของพนักงานส่วนตำบล พิจารณาทบทวนผลการพิจารณาการประเมินผลการปฏิบัติงาน ตามที่คณะกรรมการกลั่นกรองการประเมินผลการปฏิบัติราชการของพนักงานส่วนตำบลเสนอมา โดยใช้หลักเกณฑ์ตามที่กำหนดไว้ในประกาศคณะกรรมการพนักงานพนักงานส่วนตำบลจังหวัดสระแก้ว เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล

7. ระยะเวลาดำเนินการ
		ช่วงระยะเวลา  มีนาคม - เมษายน และ กันยายน – ตุลาคม 

8. งบประมาณดำเนินการ
		ไม่ใช้งบประมาณ

9. ผู้รับผิดชอบ 
		งานการเจ้าหน้าที่ องค์การบริหารส่วนตำบลแพง

10. ตัวชี้วัด/ผลลัพธ์
		มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้























ลำดับที่ ๕
1. ชื่อโครงการ/กิจกรรม/มาตรการ
		กิจกรรมควบคุมการเบิกจ่ายเงินตามข้อบัญญัติงบประมาณรายจ่ายประจำปี
2. หลักการและเหตุผล/ที่มาของโครงการ
	 	เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น 
จึงมีกิจกรรมควบคุมให้บุคลากรกองคลัง องค์การบริหารส่วนตำบลแพง จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามเทศบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานขององค์การบริหารส่วนตำบลแพง

3. วัตถุประสงค์
		3.1 เพื่อให้บุคลากร กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง
		3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

4. เป้าหมาย/ผลผลิต
		กองคลัง องค์การบริหารส่วนตำบลแพง

5. พื้นที่ดำเนินการ
		กองคลัง องค์การบริหารส่วนตำบลแพง

6. วิธีดำเนินการ
		จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบ 
		กองคลัง องค์การบริหารส่วนตำบลแพง
10. ตัวชี้วัด/ผลลัพธ์
		10.1 บุคลากรสังกัดกองคลัง องค์การบริหารส่วนตำบลแพง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง
		10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน
		10.3 เกิดความคุ้มค่าและมีประสิทธิภาพในการบริหารงบงบประมาณ
ลำดับที่ ๖
1. ชื่อโครงการ/กิจกรรม/มาตรการ
กิจกรรมสร้างความโปร่งใสในการใช้จ่ายเงินงบประมาณ
2. หลักการและเหตุผล
		พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2558
3. วัตถุประสงค์
		3.1 เพื่อเป็นการปฏิบัติงานให้โปร่งใส สามารถตรวจสอบได้
		3.2 เพื่อให้หน่วยงานมีระบบป้องกันผลประโยชน์ทับซ้อน
		3.3 เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

4. เป้าหมาย/ผลผลิต
		เจ้าหน้าที่ผู้ปฏิบัติงานด้านพัสดุ
5. พื้นที่ดำเนินการ
		กองคลัง องค์การบริหารส่วนตำบลแพง
6. วิธีดำเนินการ
		6.1 จัดทำคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับ         ผู้เสนองานในการจัดหาพัสดุ
		6.2 ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ
9. ผู้รับผิดชอบ 
		กองคลัง องค์การบริหารส่วนตำบลแพง

10. ตัวชี้วัด/ผลลัพธ์
		10.1 มีระบบป้องกันผลประโยชน์ทับซ้อน
		10.2 มีการป้องกันการใช้จ่ายเงิน เพื่อส่งเสริมธุรกิจของตนและพวกพ้อง
		10.3 มีการปฏิบัติงานที่มีประสิทธิภาพ โปร่งใสตรวจสอบได้








ลำดับที่ ๗
1. ชื่อโครงการ/กิจกรรม/มาตรการ
		โครงการเผยแพร่ข้อมูลข่าวสารด้านการจัดซื้อ – จัดจ้าง
2. หลักการและเหตุผล
	 	เนื่องจากองค์การบริหารส่วนตำบลแพง มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลแพง จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล
	 	ดังนั้น เพื่อให้การบริหารงบประมาณขององค์การบริหารส่วนตำบลแพง เป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการ จัดซื้อ – จัดจ้างขององค์การบริหารส่วนตำบลแพง ทุกโครงการและกิจกรรม
3. วัตถุประสงค์
		3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลแพง
		3.2 เพื่อเสริมสร้างความโปร่งใสในการปฏิบัติราชการสามารถตรวจสอบได้ตามหลักธรรมาภิบาล
		3.3 เพื่อป้องกันการทุจริตในหน่วยงาน
4. เป้าหมาย/ผลผลิต
		เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ขององค์การบริหารส่วนตำบลแพง  ที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ.2535 แก้ไขเพิ่มเติมถึงฉบับปัจจุบัน จำนวน ๓ ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ 
5. พื้นที่ดำเนินการ
		องค์การบริหารส่วนตำบลแพง และชุมชนต่างๆ 
6. วิธีดำเนินการ
		6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้
		- ประกาศการจัดซื้อ – จัดจ้าง
		- ประกาศการกำหนดราคากลางในการจัดซื้อ – จัดจ้าง
		- ประกาศกำหนดวัน เวลา สถานที่ในการตรวจรับงาน
		- ประกาศวัน เวลา สถานที่ในการตรวจรับงาน
		- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง
		- ประกาศวัน เวลา สถานที่ในการตรวจรับงาน
		6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบลแพง ได้แก่ ทางเว็บไซต์ บอร์ดประชาสัมพันธ์ หนังสือส่งหน่วยงานราชการ เป็นต้น 
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบ 
		กองคลัง องค์การบริหารส่วนตำบลแพง
10. ตัวชี้วัด/ผลลัพธ์
		10.1 ผลผลิต
		เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง
		10.2 ผลลัพธ์
		- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด
		- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน
		- สามารถลดปัญหาการร้องเรียนการทุจริตในการจัดซื้อจัดจ้างได้

























ลำดับที่ ๘
1. ชื่อโครงการ/กิจกรรม/มาตรการ 
มาตรการ “ยกระดับคุณภาพการบริการประชาชน”
2. หลักการและเหตุผล
		ด้วยประชาชนในพื้นที่เขตองค์การบริหารส่วนตำบลแพง มีความหลากหลายทางวัฒนธรรม กล่าวได้ว่าเป็นสังคมพหุวัฒนธรรม องค์การบริหารส่วนตำบลแพง จึงได้ให้ความสำคัญในการสร้างความเป็นธรรม/ไม่เลือกปฏิบัติในการให้บริการสาธารณะ/บริการประชาชนให้เกิดขึ้นในพื้นที่มากที่สุด โดยนำแนวทางตามหลักการบริหารจัดการตามหลักธรรมาภิบาล (Good Governance) หรือหลักการบริหารกิจการบ้านเมืองที่ดีมาประยุกต์ใช้ โดยเฉพาะหลักความโปร่งใส (Transparency) และหลักเสมอภาค (Equity) โดยไม่แบ่งแยกด้าน เพศ ถิ่นกำเนิด เชื้อชาติ ภาษา อายุ ความพิการ สภาพทางกายภาพหรือสุขภาพ สถานะของบุคคล ฐานะทางเศรษฐกิจและสังคม ความเชื่อทางศาสนา การศึกษา การฝึกอบรมและอื่นๆ สอดคล้องกับมาตรา 8 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่ได้กำหนดให้ส่วนราชการจะต้องดำเนินการโดยถือว่าประชาชนเป็นศูนย์กลางที่จะได้รับการบริการจากรัฐและการปฏิบัติภาคกิจของส่วนราชการต้องเป็นไปโดยความซื่อสัตย์ สุจริต สามารถตรวจสอบได้
		ดังนั้น เพื่อให้หน่วยงานมีการใช้ระบบหรือเกณฑ์ที่ชัดเจน องค์การบริหารส่วนตำบลแพง จึงมีการนำเทคโนโลยีมาช่วยในการปฏิบัติงาน เพื่อลดการใช้ดุลยพินิจของเจ้าหน้าที่ มีการแสดงขั้นตอนการให้บริการแก่ประชาชนอย่างชัดเจน มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ในการให้บริการ รวมถึงการอำนวยความสะดวกและการตอบสนองความต้องการของประชาชน เพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ ซึ่งจะช่วยให้การบริการของหน่วยงานมีความเป็นธรรมโปร่งใสยิ่งขึ้น
3. วัตถุประสงค์
		3.1 เพื่อให้เจ้าหน้าที่ผู้ปฏิบัติงานในภารกิจตามที่กฎหมายกำหนดของหน่วยงานให้บริการ    อย่าง  มีความเป็นธรรมและไม่เลือกปฏิบัติ
		3.2 เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ	
4. เป้าหมาย/ผลผลิต
		ความพึงพอใจเฉลี่ยของประชาชนผู้รับบริการ ร้อยละ 80
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		6.1 จัดให้มีระบบ เกณฑ์หรือเครื่องมือการปฏิบัติงานที่มีความเป็นธรรม/ไม่เลือกปฏิบัติเป็นมาตรฐานเดียวกัน โปร่งใสและมีประสิทธิภาพ ได้แก่ ระบบบัตรคิวในการให้บริการ เป็นต้น
		6.2 จัดให้มีการแสดงขั้นตอนการปฏิบัติงาน อัตราค่าบริการ (ถ้ามี) และระยะเวลาที่ใช้ในการดำเนินการให้ผู้ใช้บริการหรือผู้มีส่วนได้ส่วนเสียทราบอย่างชัดเจน
		6.๓ จัดให้มีสถานที่สำหรับผู้สูงอายุและผู้พิการโดยไม่เลือกปฏิบัติ ได้แก่ ทางลาดชันห้องน้ำสำหรับผู้พิการ
		6.๔ จัดให้มีป้ายอย่างน้อย ๒ ภาษา ได้แก่ ภาษาไทย ภาษาอังกฤษ 
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ 
		องค์การบริหารส่วนตำบลแพง

 10. ตัวชี้วัด/ผลลัพธ์
		ร้อยละความพึงพอใจของประชาชนผู้รับบริการ




























2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี
ลำดับที่ ๙
1. ชื่อโครงการ/กิจกรรม/มาตรการ 
กิจกรรมการลดขั้นตอนการปฏิบัติงาน
2. หลักการและเหตุผล
		พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น
		เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลแพงจึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจขององค์การบริหารส่วนตำบลตามกฎหมายเป็นสำคัญ

3. วัตถุประสงค์
		3.1 เพื่อลดขั้นตอนในการปฏิบัติงานการบริการประชาชน
		3.2 เพื่ออำนวยความสะดวกและตอบสนองความต้องการของประชาชน
		3.3 เพื่อรับฟังและสำรวจความคิดเห็นของประชาชนผู้รับบริการ
		3.4 เพื่อปรับปรุงและเพิ่มประสิทธิภาพในการให้บริการประชาชน

4. เป้าหมาย/ผลผลิต
		4.1 เพื่อลดขั้นตอนในการทำงานขององค์การบริหารส่วนตำบลแพง ให้สั้นลงมีความรวดเร็วมากยิ่งขึ้น
		4.2 ประชาชนในพื้นที่ตำบลพระเพลิง
		4.3 ประชาชนนอกพื้นที่ และประชาชนทั่วไป
		4.4 พนักงานและเจ้าหน้าที่ขององค์การบริหารส่วนตำบลแพง
		4.5 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ
		6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใด         ที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา
		6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายก มอบอำนาจให้รองนายก หรือปลัด ให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ
		6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ
		6.5 รายงานผลการปฏิบัติงาน ความคิดเห็นและอุปสรรคต่างๆ ให้นายกและผู้บริหารทราบ
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		องค์การบริหารส่วนตำบลแพง
10. ตัวชี้วัด/ผลลัพธ์
		10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่
		10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน
		10.3 การปฏิบัติราชการมีความสอดคล้องกับนโยบายปฏิรูประบบราชการ
		10.4 ทำให้ภาพลักษณ์องค์การบริหารส่วนตำบลแพง เปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น














ลำดับที่ ๑๐
1. ชื่อโครงการ/กิจกรรม/มาตรการ 
 		มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ
2. หลักการและเหตุผล
		การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆ ภายใน    องค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ
		ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์   ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ    การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงาน ซึ่งเป็นหลักการบริหารกิจการบ้านเมืองที่ดี
3. วัตถุประสงค์
		เพื่อให้การบริหารราชการขององค์การบริหารส่วนตำบลแพง ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ
4. เป้าหมาย
		คณะผู้บริหาร ปลัด หรือหัวหน้าส่วนราชการ
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัด หรือหัวหน้าส่วนราชการ เพื่อลดขั้นตอนการปฏิบัติราชการ
		6.2 ดำเนินการออกคำสั่งฯ
		6.3 สำเนาคำสั่งฯ แจ้งคณะผู้บริหาร ปลัด หรือหัวหน้าส่วนราชการทุกส่วน ที่ได้รับมอบหมายทราบ
7. ระยะเวลาดำเนินการ
4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		ส่วนราชการ ในสังกัดองค์การบริหารส่วนตำบลแพง
10. ตัวชี้วัด/ผลลัพธ์
		การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ


ลำดับที่ ๑๑
1. ชื่อโครงการ/กิจกรรม/มาตรการ 
มาตรการมอบอำนาจของนายกองค์การบริหารส่วนตำบลแพง
2. หลักการและเหตุผล
		ตามพระราชบัญญัติสภาตำบล ได้บัญญัติเกี่ยวกับอำนาจหน้าที่ของนายกองค์การบริหารส่วนตำบล ไว้หลายเรื่องหลายประการรวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกเอาไว้ การที่นายกจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบลแพง จึงได้กำหนดมาตรการให้มีการมอบอำนาจของนายก ให้รองนายก ปลัด  ได้ปฏิบัติราชการแทนนายกองค์การบริหารส่วนตำบล
3. วัตถุประสงค์
		3.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี
		3.2 เพื่อให้เป็นการป้องกันการทุจริตคอร์รัปชั่นของเจ้าหน้าที่

4. เป้าหมาย/ผลผลิต
		มีการมอบอำนาจอย่างน้อยจำนวน ๑ เรื่อง

5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		6.1 รวบรวมภารกิจที่อยู่ในอำนาจของนายก เสนอนายกเพื่อพิจารณา
		6.2 ออกคำสั่งมอบหมายหน้าที่ของนายกองค์การบริหารส่วนตำบลให้รองนายก ปลัด ปฏิบัติราชการแทน
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		งานการเจ้าหน้าที่ องค์การบริหารส่วนตำบลแพง
10. ตัวชี้วัด/ผลลัพธ์
		ร้อยละ 80 ของเป้าหมายดำเนินการแล้วเสร็จ



ลำดับที่ ๑๒
1. ชื่อโครงการ/กิจกรรม/มาตรการ 
 		มาตรการการออกคำสั่งมอบหมายของนายก ปลัด และหัวหน้าส่วนราชการ

2. หลักการและเหตุผล
		องค์การบริหารส่วนตำบลแพง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของ องค์การบริหารส่วนตำบลแพง ขึ้น

3. วัตถุประสงค์
		3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน
		3.2 เพื่อให้ประชาชนมีความพึงพอใจในการให้บริการจากหน่วยงาน
		3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ
		3.4 เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

4. เป้าหมาย
		จัดทำคำสั่งมอบหมายงานของนายก ปลัด และหัวหน้าส่วนราชการ จำนวน ๓ ฉบับ ประกอบด้วย นายกมอบหมายให้รองนายก  นายกมอบหมายให้ปลัดและหัวหน้าส่วนราชการ ปลัดมอบหมายให้หัวหน้าส่วนราชการ
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ  สั่งการ
		6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ
		6.3 จัดทำประกาศ ประชาสัมพันธ์ให้ประชาชนทราบ
		6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมาย

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ


9. ผู้รับผิดชอบโครงการ
		งานการเจ้าหน้าที่ องค์การบริหารส่วนตำบลแพง

10. ตัวชี้วัด/ผลลัพธ์
		10.1 ผลผลิต
		มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า ๓ ฉบับ
		10.2 ผลลัพธ์
		- ประชาชนมีความพึงพอใจในบริการที่ได้รับอยู่ในระดับดี
		- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต





























2.4  การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์

ลำดับที่ ๑๓
1. ชื่อโครงการ/กิจกรรม/มาตรการ 
โครงการพ่อ – แม่ดีเด่น
2. หลักการและเหตุผล
		เนื่องในวโรกาส 5 ธันวาคม ของทุกปี เป็นวันเฉลิมพระชนมพรรษาพระบาทสมเด็จพระเจ้าอยู่หัวเป็นวันพ่อแห่งชาติและในวโรกาส 12 สิงหาคมของทุกปี เป็นวันเฉลิมพระชนมพรรษาสมเด็จพระนางเจ้าฯ พระบรมราชินีนาถ เป็นวันแม่แห่งชาติ ซึ่งองค์การบริหารส่วนตำบลแพงได้กำหนดเป็นนโยบายในการจัดงานวันพ่อวันแม่แห่งชาติเป็นประจำทุกปีติดต่อกันมาเพื่อเทิดทูนพระมหากรุณาธิคุณของพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถ ที่ทรงมีต่อพสกนิกรชาวไทยอย่างนานัปการ พระองค์ทรงเป็นพ่อและแม่ของปวงชนชาวไทยที่เปี่ยมล้นด้วยพระเมตตา ทรงห่วงใยอย่างหาที่เปรียบมิได้ และเป็นการเผยแพร่พระคุณของพ่อและแม่ที่มีต่อครอบครัว สังคมและประเทศชาติ
		ประกอบกับองค์การบริหารส่วนตำบลแพงมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติ การบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจการ การประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติผู้ที่ให้ความช่วยเหลือกิจการสาธารณะของท้องถิ่น
	ดังนั้น องค์การบริหารส่วนตำบลแพงจึงได้จัดกิจกรรมวันพ่อ วันแม่แห่งชาติ คือการคัดเลือกพ่อและแม่ดีเด่นในพื้นที่องค์การบริหารส่วนตำบลแพงเพื่อมอบโล่ประกาศเกียรติคุณฯ เป็นการสร้างแบบฉบับที่ดีให้ปรากฏแก่สาธารณชน และให้สังคมได้ตระหนักถึงหน้าที่อันสำคัญยิ่งของพ่อและแม่ ที่สำคัญเพื่อเป็นแบบอย่างที่ดีของคนในชุมชนต่อไป

3. วัตถุประสงค์
		3.1 เพื่อยกย่องเชิดชูเกียรติแก่พ่อ แม่ ผู้มีความซื่อสัตย์ สุจริต ตั้งมั่นอยู่ในหลักคุณธรรม จริยธรรม
		3.2 เพื่อให้พ่อ แม่ ที่ได้รับการคัดเลือกได้เป็นแบบอย่างที่ดีแก่บุตร ธิดา และสังคมสืบไป

4. เป้าหมาย
		จัดพิธีมอบใบประกาศเกียรติคุณแก่พ่อ แม่ดีเด่น จำนวน 2 ครั้ง/ปี ครั้งละ 38 คน

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 จัดทำประกาศกำหนดหลักเกณฑ์และวิธีการคัดเลือกพ่อ แม่ ดีเด่น ที่มีคุณสมบัติที่จะได้รับการคัดเลือกให้เป็นพ่อ แม่ ดีเด่น ประจำปี เพื่อประกาศให้ประชาชนทราบ
		6.2 แจ้งประกาศหลักเกณฑ์ในการคัดเลือกให้ทุกชุมชนในเขตองค์การบริหารส่วนตำบลแพงจำนวน 19  หมู่ เพื่อให้แต่ละชุมชนดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังองค์การบริหารส่วนตำบลแพง เพื่อให้คณะกรรมการพิจารณากลั่นกรองได้พิจารณา อีกครั้งหนึ่ง
		6.3 แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากชุมชนต่างๆ ภายในเขตองค์การบริหารส่วนตำบลแพง
		6.4 คณะกรรมการฯ เสนอชื่อพ่อ แม่ ดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ
		6.5 ดำเนินการจัดพิธีการมอบโล่หรือใบประกาศเกียรติคุณ ในวันสำคัญที่ตรงกับวันเฉลิมพระชนมพรรษาของพระบาทสมเด็จพระเจ้าอยู่หัวภูมิพลอดุลยเดช และของสมเด็จพระนางเจ้าสิริกิตติ์พระบรมราชินีนาถ จำนวน 2 ครั้ง/ปี 

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		 จำนวน  3๐,๐๐๐  บาท

9. ผู้รับผิดชอบโครงการ
		กองการศึกษา ศาสนาและวัฒนธรรม องค์การบริหารส่วนตำบลแพง

10. ตัวชี้วัด/ผลสัมฤทธิ์
		10.1 ผลผลิต
		- มีพ่อแม่ดีเด่น ที่ได้รับเชิดชูเกียรติไม่น้อยกว่าร้อยละ 80 ของจำนวนกลุ่มเป้าหมาย
		10.2 ผลลัพธ์ 
		- พ่อ แม่ดีเด่นที่ได้รับมอบโล่ประกาศเกียรติคุณ มีความพึงพอใจไม่น้อยกว่าระดับดี
		- มีพ่อ แม่ดีเด่น ที่เป็นบุคคลต้นแบบแก่บุตร ธิดา และสังคมสืบไป
















ลำดับที่ ๑๔
1. ชื่อโครงการ/กิจกรรม/มาตรการ 
	กิจกรรมยกย่องและเชิดชูเกียรติพนักงานสังกัดองค์การบริหารส่วนตำบลแพงผู้มีคุณธรรม จริยธรรม และให้บริการประชาชนดีเด่น
2. หลักการและเหตุผล
		พนักงานองค์การบริหารส่วนตำบลแพงพนักงานจ้างและลูกจ้างขององค์กรปกครองส่วนท้องถิ่นเป็นผู้ที่มีบทบาทสำคัญและเป็นกลไกหลักของประเทศในการให้บริการสาธารณะ เพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิตที่ดีให้แก่ประชาชนในท้องถิ่นโดยให้สอดคล้องกับนโยบายของรัฐบาลและท้องถิ่น ดังนั้น การที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของข้าราชการ พนักงาน และลูกจ้างขององค์กรปกครองส่วนท้องถิ่นทุกคน หากข้าราชการ พนักงาน และลูกจ้างขององค์กรปกครองส่วนท้องถิ่นเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่งเพื่อคุณประโยชน์ของประชาชนและประเทศชาติ โดยน้อมนำพระราชจริยวัตร พระราชกรณียกิจ และอัญเชิญพระบรมราโชวาทของพระบาทสมเด็จพระเจ้าอยู่หัวใส่เกล้าฯ เป็นแนวทางในการปฏิบัติหน้าที่เพื่อให้เกิดผลดีอย่างเต็มกำลังความสามารถแล้ว ย่อมส่งผลดีสู่ประชาชนโดยตรงซึ่งพระบรมราโชวาทของพระบาทสมเด็จพระเจ้าอยู่หัวภูมิพล อดุลยเดชมหาราช ได้พระราชทานคุณธรรม ๔ ประการ แก่ข้าราชการและประชาชนในคราวสมโภชน์กรุงรัตนโกสินทร์ ๒๐๐ ปี ดังนี้
			ประการที่ ๑ คือ การรักษาความสัจ ความจริงใจต่อตัวเอง รู้จักสละประโยชน์ส่วนน้อยของตน  เพื่อประโยชน์ส่วนใหญ่ของบ้านเมืองที่จะประพฤติปฏิบัติแต่สิ่งที่เป็นประโยชน์และเป็นธรรม
			ประการที่ ๒ คือ การรู้จักข่มใจตนเอง ฝึกใจตนเองให้ประพฤติปฏิบัติอยู่ในความสัจความดีนั้น
			ประการที่ ๓ คือ การอดทน อดกลั้น และอดออม ไม่ประพฤติล่วงความสัตย์สุจริตไม่ว่าจะด้วยเหตุประการใด
			ประการที่ ๔ คือ การรู้จักละวางความชั่ว ความทุจริต และรู้จักเสียสละประโยชน์ส่วนน้อย       ของตน เพื่อประโยชน์ส่วนใหญ่ของบ้านเมือง
			คุณธรรม ๔ ประการนี้ ถ้าแต่ละคนพยายามปลูกฝังและบำรุงให้เจริญงอกงามขึ้นโดยทั่วกันแล้ว    จะช่วยให้ประเทศชาติบังเกิดความสุข ความร่มเย็น และมีโอกาสที่จะปรับปรุงพัฒนาให้มั่นคงก้าวหน้าต่อไปได้ดังประสงค์ 	
	คุณธรรมและจริยธรรมจึงเป็นเครื่องมืออันสำคัญยิ่งที่จะช่วยให้ข้าราชการ พนักงานและลูกจ้างขององค์กรปกครองส่วนท้องถิ่น ได้มีหลักการและแนวทางประพฤติปฏิบัติตนไปในทางที่ถูกต้องเหมาะสมนำมา  ซึ่งประสิทธิภาพ ประสิทธิผล ความพอใจ ความผาสุกของประชาชน ความเจริญรุ่งเรืองของประเทศชาติ และส่งผลให้เกิดความสุขความเจริญย้อนกลับมาสู่ตัวผู้ประพฤติปฏิบัติเองทุกคนและตามประกาศคณะกรรมการมาตรฐานการบริหารงานบุคคลส่วนท้องถิ่น เรื่อง มาตรฐานทางคุณธรรมและจริยธรรมของข้าราชการ พนักงาน และลูกจ้างขององค์กรปกครองส่วนท้องถิ่น ได้แจ้งแนวทางดำเนินการเพื่อให้มาตรฐานทางคุณธรรมและจริยธรรมบังเกิดผลในทางปฏิบัติ


	๑.  ส่งเสริมให้ผู้บริหารองค์กรปกครองส่วนท้องถิ่นสร้างความรู้และทัศนคติให้แก่เจ้าหน้าที่ในหน่วยงานทุกคนให้รับรู้และเข้าใจอย่างชัดแจ้งว่าการประพฤติปฏิบัติตามกรอบของมาตรฐานทางคุณธรรมและจริยธรรมของหน่วยงานของตนเป็นอย่างไร พฤติกรรมใดคือพฤติกรรมที่ควรปฏิบัติ พฤติกรรมใดคือพฤติกรรม      ที่พึงละเว้น
 	๒. การใช้มาตรการยกย่องให้รางวัลแก่ผู้ที่ประพฤติปฏิบัติตนอยู่ในกรอบของมาตรฐานทางคุณธรรมและจริยธรรมจนเป็นที่ประจักษ์ชัด อาจเป็นในรูปตัวเงินหรือมิใช่ตัวเงินก็ได้ เช่น การยกย่องชมเชยการมอบโล่ การประกาศเกียรติคุณ การประกาศชื่อทางสื่อมวลชน เป็นต้น นอกจากนี้มาตรการที่ควรดำเนินการควบคู่ไปกับการยกย่องให้รางวัล คือ การไม่สนับสนุนผู้ที่ไม่ประพฤติปฏิบัติตามกรอบของมาตรฐานทางคุณธรรมและจริยธรรม เพื่อแสดงให้เห็นความแตกต่างและสร้างขวัญกำลังใจให้แก่ผู้กระทำดี
	๓.การเป็นแบบอย่าง (model) คือ การนำตัวอย่างที่ดีมาชี้ให้เห็น โดยจุดเน้นสำคัญคือ            ตัวผู้บังคับบัญชาทุกระดับจะต้องใช้ภาวะผู้นำในการทำตัวเป็นแบบอย่างที่ดีสร้างศรัทธาให้เกิดขึ้นแก่ผู้ใต้บังคับบัญชาและชักนำผู้ใต้บังคับบัญชาไปสู่การประพฤติปฏิบัติตามมาตรฐานทางคุณธรรมและจริยธรรม
	๔. การตั้งชมรมหรือสร้างเครือข่าย เป็นวิธีการหนึ่งในการสร้างความรู้สึกร่วมให้เกิดขึ้นกับเจ้าหน้าที่ในหน่วยงาน ซึ่งจะนำไปสู่การร่วมมือร่วมใจกันรณรงค์ให้เกิดการถือปฏิบัติ
	๕. การจัดกิจกรรมรณรงค์ คือ การจัดให้มีกิจกรรมที่เป็นตัวอย่างที่ดีในรูปแบบต่างๆ เช่น ประกวดเจ้าหน้าที่หรือหน่วยงานดีเด่น โดยใช้หลักการปฏิบัติตามมาตรฐานทางคุณธรรมและจริยธรรมขององค์กรเป็นแนวพิจารณา เป็นต้น ทั้งนี้ อาจจัดให้ประชาชนหรือบุคคลภายนอกเข้ามามีส่วนร่วมในกิจกรรมเหล่านั้น เช่น มีส่วนร่วมในการคัดเลือกหรือตัดสิน จะทำให้เกิดพลังผลักดันจากภายนอกได้อีกส่วนหนึ่ง
	๖. การประชาสัมพันธ์ คือ เผยแพร่ ความรู้ ความเข้าใจ กระจายข่าวในรูปแบบของสื่อประเภทต่างๆ อย่างสม่ำเสมอ เพื่อให้เจ้าหน้าที่ในองค์กร ผู้รับบริการ ประชาชน และสังคมได้รับทราบมาตรฐานทางคุณธรรมและจริยธรรมขององค์กร เช่น จัดทำโปสเตอร์ ติดประกาศ ทำจดหมายข่าว แผ่นพับ วิดีทัศน์ เป็นต้น
	๗. การศึกษาดูงาน คือ การศึกษาดูงานจากหน่วยงานอื่นที่สามารถนำมาเป็นแบบอย่างที่ดีได้หรือการให้หน่วยงานอื่นมาดูงานของหน่วยงาน จะเป็นสิ่งกระตุ้นให้เกิดความต้องการปรับเปลี่ยนพฤติกรรมการทำงานด้วยตัวของเจ้าหน้าที่เอง
	๘. นำหลักธรรมหรือคำสอนของศาสนาต่างๆ มาใช้กับข้าราชการ พนักงาน และลูกจ้างขององค์กรปกครองส่วนท้องถิ่น
		จากความสำคัญของคุณธรรมและจริยธรรมของข้าราชการองค์กรปกครองส่วนท้องถิ่นประกอบกับองค์การบริหารส่วนตำบลแพงได้ประกาศมาตรฐานทางคุณธรรมและจริยธรรมของพนักงานและลูกจ้างองค์การบริหารส่วนตำบลแพงนั้น จึงเห็นควรให้มีการจัดทำโครงการยกย่อง เชิดชูเกียรติพนักงานและพนักงานจ้างขององค์การบริหารส่วนตำบลแพงผู้มีคุณธรรมและจริยธรรมในการปฏิบัติราชการและให้บริการประชาชนดีเด่นเพื่อเป็นขวัญกำลังใจในการปฏิบัติราชการซึ่งจะช่วยให้ผู้ได้รับการชมเชยหรือยกย่องเชิดชูเกียรติมีขวัญและกำลังใจในการปฏิบัติงานและรู้สึกว่างานหรือผลของการกระทำนั้นเกิดความคุ้มค่าและสร้างความภูมิใจให้กับตนเอง จึงได้จัดทำโครงการนี้ขึ้นเพื่อเสนอนายกองค์การบริหารส่วนตำบลแพงได้พิจารณาอนุมัติต่อไป







๓. วัตถุประสงค์     												๓.๑  เพื่อการยกย่อง  เชิดชูเกียรติพนักงานและพนักงานจ้างขององค์การบริหารส่วนตำบลแพงผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   
๓.๒  เพื่อเป็นขวัญกำลังใจในการปฏิบัติราชการ
๓.๓  เพื่อเป็นแบบอย่างที่ดีให้กับพนักงานทุกระดับชั้น
๓.๔  เพื่อเป็นเกียรติและศักดิ์ศรีให้แก่ตัวเอง และบุคคลรอบข้าง

4. เป้าหมาย/ผลผลิต
		๔.๑  คัดเลือกพนักงานส่วนตำบลและพนักงานจ้างขององค์การบริหารส่วนตำบลแพงผู้มีคุณธรรมและจริยธรรมในการปฏิบัติราชการและให้บริการประชาชนดีเด่น  
 	๔.๒  คัดเลือกพนักงานองค์การบริหารส่วนตำบลและพนักงานจ้างขององค์การบริหารส่วนตำบลแพงผู้มีคุณธรรมและจริยธรรมในการปฏิบัติราชการดีเด่น ปีละ ๑ ครั้ง
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
	๖.๑  เสนอโครงการ เพื่อพิจารณาขออนุมัติจากผู้บริหารท้องถิ่น
	๖.๒  เพื่อให้ พนักงานและลูกจ้าง ในสังกัดรับทราบในโครงการและวัตถุประสงค์ของโครงการ
 	๖.๓  แต่งตั้งคณะกรรมการพิจารณาคัดเลือกพนักงานและพนักงานจ้างขององค์การบริหารส่วนตำบลแพงผู้มีคุณธรรมและจริยธรรมในการปฏิบัติราชการและให้บริการประชาชนดีเด่น 
 		๖.๔  ประชุมคณะกรรมการฯ และผู้เกี่ยวข้องเพื่อกำหนดหลักเกณฑ์คัดเลือกพนักงานส่วนตำบลและพนักงานจ้างขององค์การบริหารส่วนตำบลแพงผู้มีคุณธรรมและจริยธรรมในการปฏิบัติราชการและให้บริการประชาชนดีเด่น
	๖.๕  ดำเนินการตามโครงการ
๖.๖  ประเมินผลและสรุปผลการจัดทำโครงการเสนอต่อนายกองค์การบริหารส่วนตำบล
 		๖.๗  จัดให้มีการเผยแพร่ ประชาสัมพันธ์ยกย่องเชิดชูเกียรติบุคคลที่ได้รับการยกย่องเชิดชูเกียรติให้เป็นที่ประจักษ์ผ่านทางสื่อช่องทางต่างๆ ได้แก่ เว็บไซต์ของหน่วยงาน สื่อสังคม (Social Media) เป็นต้น
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		จำนวน  1๐,๐๐๐ บาท
9. ผู้รับผิดชอบโครงการ
		สำนักงานปลัดองค์การบริหารส่วนตำบลแพง
10. ตัวชี้วัด/ผลลัพธ์
		จำนวนหน่วยงาน/บุคคลที่ได้รับการยกย่องเชิดชูเกียรติ





2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต
ลำดับที่ ๑๕
1. ชื่อโครงการ/กิจกรรม/มาตรการ 
 มาตรการ “จัดทำข้อตกลงการปฏิบัติราชการ”
2. หลักการและเหตุผล
		จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กร    ที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ
 		ดังนั้น องค์การบริหารส่วนตำบลแพง จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น
3. วัตถุประสงค์
		3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี
		3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ
		3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม
4. เป้าหมาย/ผลผลิต
		บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ
๕. พื้นที่ดำเนินการ 
		องค์การบริหารส่วนตำบลแพง
6. วิธีดำเนินการ
		6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี
		6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ
		6.3 ประชาสัมพันธ์พร้อมแจ้งให้ทุกส่วนราชการถือปฏิบัติ
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		ส่วนราชการ ในสังกัด องค์การบริหารส่วนตำบลแพง
10. ตัวชี้วัด/ผลลัพธ์
		มีการจัดทำข้อตกลงการปฏิบัติราชการ




























ลำดับที่ ๑๖
1. ชื่อโครงการ/กิจกรรม/มาตรการ 
 มาตรการ “แต่งตั้งผู้รับผิดชอบเกี่ยวกับเรื่องร้องเรียน”

2. หลักการและเหตุผล
		ด้วยองค์การบริหารส่วนตำบลแพงมีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง
		ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลแพงรวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลแพงขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

3. วัตถุประสงค์
		3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ 
		3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

4. เป้าหมาย/ผลผลิต
		มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 กำหนดผู้รับผิดชอบเรื่องร้องเรียน
		6.2 จัดทำคู่มือดำเนินการเรื่องร้องเรียนขององค์การบริหารส่วนตำบลแพง
		6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม
		6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลแพงให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ


9. ผู้รับผิดชอบโครงการ
		สำนักงานปลัดองค์การบริหารส่วนตำบลแพง

10. ตัวชี้วัด/ผลลัพธ์
		เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลแพงตามคู่มือดำเนินการเรื่องร้องเรียนขององค์การบริหารส่วนตำบลแพงโดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง































ลำดับที่ ๑๗
1. ชื่อโครงการ/กิจกรรม/มาตรการ 
 	มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลแพงว่าทุจริตและปฏิบัติราชการตามอำนาจหน้าที่โดยมิชอบ”
2. หลักการและเหตุผล
		สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหา การทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมา ภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้น มิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลแพงจึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลแพงว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

3. วัตถุประสงค์
		3.1 เพื่อสร้างจิตสำนึกให้แก่พนักงานส่วนตำบล  และพนักงานจ้างขององค์การบริหารส่วนตำบลแพงยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ
		3.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

4. เป้าหมาย
		“เจ้าหน้าที่” หมายถึง พนักงานส่วนตำบล พนักงานครูองค์การบริหารส่วนตำบล  และพนักงานจ้างขององค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่
		6.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ
 	6.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน
		6.4 แจ้งผลการพิจารณาให้ผู้ร้องเรียนทราบผลและความคืบหน้าการดำเนินการภายใน 5 วัน
 
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง

10. ตัวชี้วัด/ผลลัพธ์
		ตัวชี้วัด : ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ
		ผลลัพธ์ : ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่



















มิติที่ 3 การส่งเสริมบทบาทและการมีส่วนร่วมของภาคประชาชน
3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

ลำดับที่ ๑
1. ชื่อโครงการ/กิจกรรม/มาตรการ 
		 “ปรับปรุงศูนย์ข้อมูลข่าวสารขององค์การบริหารส่วนตำบลให้มีประสิทธิภาพมากยิ่งขึ้น”

2. หลักการและเหตุผล
		ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ
		ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลแพงจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลแพงให้บริการ ณ สำนักงานปลัด โดยมี เจ้าหน้าที่ประจำศูนย์ข้อมูลข่าวสาร เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

3. วัตถุประสงค์
		3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและ         ไม่บิดเบือนข้อเท็จจริง 
		3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลแพง

4. เป้าหมาย/ผลผลิต
		ศูนย์ข้อมูลข่าวสารองค์การบริหารส่วนตำบลแพง  จำนวน 1 แห่ง

5. พื้นที่ดำเนินการ
		ณ ศูนย์ข้อมูลข่าวสารขององค์การบริหารส่วนตำบลแพง

6. วิธีดำเนินการ
		6.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล
		6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน
		6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด
		6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540
		6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540
		6.6 มีบริการอินเตอร์เน็ตสำหรับให้บริการประชาชนทั่วไป
		6.7 มีการจัดเก็บสถิติผู้มารับบริการและสรุปผลเสนอผู้บริหาร

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		จำนวน  1๐,๐๐๐ บาท

9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง

10. ตัวชี้วัด/ผลลัพธ์
		จำนวนศูนย์ข้อมูลข่าวสารขององค์การบริหารส่วนตำบลแพง























ลำดับที่ ๒
1. ชื่อโครงการ/กิจกรรม/มาตรการ 
 		จัดทำคู่มือการปฏิบัติงานการให้บริการข้อมูลข่าวสาร ณ ศูนย์ข้อมูลข่าวสารขององค์การบริหารส่วนตำบลแพง

2. หลักการและเหตุผล
		อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540           ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด
		และเพื่อให้เป็นไปตามพระราชบัญญัติการบริหาราชการที่ดี พ.ศ. 2546 เรื่อง หลักธรรมาภิบาล ความโปร่งใส การมีส่วนร่วม สามารถตรวจสอบได้

3. วัตถุประสงค์
		1. เพื่อให้เป็นไปตามกฎหมาย จึงจัดทำคู่มือการปฏิบัติงานการให้บริการข้อมูลข่าวสารขององค์การบริหารส่วนตำบลแพง
		2. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้
		3. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้
			3.1 ข้อมูลข่าวสารที่ลงพิมพ์ในราชกิจจานุเบกษา
			3.2 ข้อมูลข่าวสารที่ต้องจัดไว้ให้ประชาชนตรวจดูได้
			3.3 ข้อมูลข่าวสารอื่น
			3.4 ข้อมูลข่าวสารส่วนบุคคล
4. เป้าหมาย
		1. คู่มือการปฏิบัติงานการให้บริหารข้อมูลข่าวสาร ณ ศูนย์ข้อมูลข่าวสารขององค์การบริหารส่วนตำบลแพง จำนวน 1 เล่ม
 	๒. แบบคำร้องขอตรวจดูข้อมูลข่าวสาร

5. พื้นที่ดำเนินการ
		องค์การบริหารส่วนตำบลแพง

6. วิธีการดำเนินงานโครงการ
		6.๑ จัดทำร่างคู่มือการปฏิบัติงานการให้บริการข้อมูลข่าวสารของราชการ เสนอต่อผู้บริหาร    เพื่อพิจารณาอนุมัติ
		6.๒ จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ
		6.๓  เมื่อผู้บริหารอนุมัติแล้ว แจ้งเวียนให้เจ้าหน้าที่ภายในหน่วยงานทราบ

7. ระยะเวลาและสถานที่ดำเนินการ
		องค์การบริหารส่วนตำบลแพง


8. งบประมาณ
		จำนวน  1๐,๐๐๐ บาท

9. หน่วยงานที่รับผิดชอบ
		สำนักงานปลัด องค์การบริหารส่วนตำบลแพง

10.ตัวชี้วัด/ผลลัพธ์
		๑. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน
		๒. มีประชาชนขอตรวจดูข้อมูลข่าวสารทางราชการ





























ลำดับที่ ๓
1. ชื่อโครงการ/กิจกรรม/มาตรการ 
กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”

2. หลักการและเหตุผล
	 	คุณธรรม จริยธรรมเป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงาน ที่จำเป็นต้องมีในทุกหน่วยงาน โดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ.2540 มาตรา 58 บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ.2540 ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้น
	 	การเปิดเผยข้อมูลข่าวสารขององค์การบริหารส่วนตำบลแพงให้ประชาชนรับรู้อย่างถูกต้อง รวดเร็วจากการทำงานที่มีประสิทธิภาพ จึงเป็นสิ่งที่จำเป็นอย่างยิ่งซึ่งสอดคล้องกับแผนการดำเนินงานขององค์การบริหารส่วนตำบลแพง
 		ดังนั้น เพื่อเสริมสร้างให้องค์การบริหารส่วนตำบลแพงมีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นำความโปร่งใสสู่องค์กร เพื่อให้บุคลากรขององค์การบริหารส่วนตำบลแพงและตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างองค์กรปกครองส่วนท้องถิ่น กับภาคประชาชนให้มีความเข้มแข็งยิ่งขึ้น

3. วัตถุประสงค์
	 	เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ   พ.ศ. 2540

4. เป้าหมาย/ผลผลิต
		ผู้บริหาร  และพนักงานส่วนตำบล องค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		ขั้นตอนที่ 1 สำรวจความต้องการอบรม
		ขั้นตอนที่ 2 ออกแบบหลักสูตร
		ขั้นตอนที่ 3 ดำเนินกิจกรรม
		ขั้นตอนที่ 4 วัดผลความรู้
		ขั้นตอนที่ 5 ติดตามและประเมินผล

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		จำนวน  1๐,๐๐๐ บาท

 9. ผู้รับผิดชอบโครงการ
		องค์การบริหารส่วนตำบลแพง

10. ตัวชี้วัด/ผลลัพธ์
		จำนวนผู้เข้าร่วมอบรม
		ร้อยละของผลการเรียนรู้เฉลี่ย
		ร้อยละความพึงพอใจของผู้เข้าร่วมกิจกรรม 







































ลำดับที่ ๔
1. ชื่อโครงการ/กิจกรรม/มาตรการ 
 มาตรการ “เผยแพร่ข้อมูลข่าวสารที่สำคัญและหลากหลาย”
2. หลักการและเหตุผล
		ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ
		ดังนั้น องค์การบริหารส่วนตำบลแพงจึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลแพงได้ง่ายและสะดวกมากขึ้น


3. วัตถุประสงค์
		3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย
		3.2 เพื่อให้มีการเผยแพร่ข้อมูลข่าวสารที่หลากหลาย
		3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

4. เป้าหมาย/ผลผลิต
		มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่
1) แผนพัฒนาท้องถิ่น     		๒) งบประมาณรายจ่ายประจำปี
3) แผนการดำเนินงาน    		๔) แผนอัตรากำลัง
5) แผนการจัดหาพัสดุ     		๖) ประกาศสอบราคา/ประกวดราคา
7) สรุปผลการจัดซื้อจัดจ้าง		๘) ข้อมูลรายรับและรายจ่าย
9) งบแสดงฐานะทางการเงิน  	๑๐) รายงานการประชุมคณะผู้บริหารท้องถิ่น
11)  รายงานผลการปฏิบัติงานประจำปี  
12)  รายงานผลคะแนนการประเมินมาตรฐานการปฏิบัติราชการ
13)  ผลสำรวจความพึงพอใจของประชาชน
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)


8. งบประมาณดำเนินการ
		ไม่ใช้งบประมาณ


9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง

10.ตัวชี้วัด/ผลลัพธ์
		จำนวนข้อมูลข่าวสารที่ได้รับการเผยแพร่

































































ลำดับที่ ๕
1. ชื่อโครงการ/กิจกรรม/มาตรการ 
 		 กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบลแพง และการรับเรื่องร้องเรียนเกี่ยวกับการเงินการคลัง”
2. หลักการและเหตุผล
	 	การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน
3. วัตถุประสงค์
	 	เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

4. เป้าหมาย/ผลผลิต
		ประชาชนภายในเขต องค์การบริหารส่วนตำบลแพง
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อ     จัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลแพง และปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบลแพง
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)
8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		กองคลัง องค์การบริหารส่วนตำบลแพง
10. ตัวชี้วัด/ผลลัพธ์
		ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบล ทำให้ลดการทุจริตและประพฤติมิชอบ มีความโปร่งใสในการปฏิบัติงาน



 ลำดับที่ ๖
1. ชื่อโครงการ/กิจกรรม/มาตรการ 
		มาตรการจัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบล
แพง

2. หลักการและเหตุผล
		ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ
		ดังนั้น องค์การบริหารส่วนตำบลแพงจึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม     (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลแพงได้ง่ายและสะดวกมากขึ้น

3. วัตถุประสงค์
		3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย
		3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น
		3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย
4. เป้าหมาย/ผลผลิต
		ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง
5. พื้นที่ดำเนินการ
		องค์การบริหารส่วนตำบลแพง
6. วิธีดำเนินการ
		จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่
๑. บอร์ดประชาสัมพันธ์ขององค์การบริหารส่วนตำบลแพง
๒. บอร์ดประชาสัมพันธ์ขององค์การบริหารส่วนตำบลแพงที่อยู่ตามชุมชน/หมู่บ้าน
 		๓. ประกาศเสียงตามสาย/วิทยุชุมชน/หอกระจายข่าว/หน่วยประชาสัมพันธ์เคลื่อนที่
๔. ศูนย์ข้อมูลข่าวสารขององค์การบริหารส่วนตำบลแพงมีเจ้าหน้าที่ให้บริการประจำ
๕. จัดส่งเอกสารเผยแพร่รายงานประจำปี
๖. ประชาสัมพันธ์ข้อมูลการดำเนินงานของหน่วยงาน ผ่านสื่อมวลชน/การจัดแถลงข่าว
๗. หนังสือพิมพ์หรือวิทยุท้องถิ่น
 		๘. ประกาศผ่านเว็บไซต์/เว็บบอร์ด/เฟสบุ๊ค ของอปท.
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)


8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		ทุกส่วนราชการ องค์การบริหารส่วนตำบลแพง
10.ตัวชี้วัด/ผลลัพธ์
		จำนวนช่องทางในการเผยแพร่ข้อมูลข่าวสารของหน่วยงาน










































ลำดับที่ ๗
1. ชื่อโครงการ/กิจกรรม/มาตรการ 
กิจกรรมการจัดทำสื่อประชาสัมพันธ์

2. หลักการและเหตุผล
		ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่างๆ ก้าวหน้าไปมากเครื่องมือสื่อสารอิเล็กทรอนิกส์ต่างๆ ที่ทันสมัย และมีประสิทธิภาพสูง การนำเอาเทคโนโลยีต่างๆ เข้ามาใช้ในการดำเนินงานผ่านสื่อการประชาสัมพันธ์ เพื่อให้บรรลุผลสำเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้นๆ หรือช่วงระยะเวลาอันจำกัดนั้นเป็นเรื่องที่ต้องปูพื้นฐาน สร้างความน่าเชื่อถือ และน่าสนใจให้กับกิจกรรม/โครงการขององค์การบริหารส่วนตำบล ให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่างๆ ได้ชัดเจนถูกต้อง ฉะนั้นการสร้างความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจขององค์การบริหารส่วนตำบล จึงจำเป็นต้องพิจารณาในการเลือกสื่อให้เหมาะสมกับสภาวการณ์นั้นๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสำคัญ ทั้งนี้เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใสและยุติธรรม
3. วัตถุประสงค์
		1. เพื่อประชาสัมพันธ์การดำเนินงานให้ประชาชนได้รับทราบ    โดยผ่านทางสื่อประเภทต่างๆ ได้แก่ สื่อสิ่งพิมพ์, สื่อวิทยุ, โทรทัศน์, สื่อ Social network ผ่านทางจดหมายอิเล็กทรอนิกส์
		2. เพื่อสร้างจิตสำนึกให้เกิดการเรียนรู้ รับรู้และเข้าใจในภารกิจการปฏิบัติงานขององค์การบริหารส่วนตำบลอย่างถูกต้องและโปร่งใส
		3. เพื่อส่งเสริมให้ประชาชนมีส่วนร่วมและรับผิดชอบในภารกิจขององค์การบริหารส่วนตำบล
		4. เพื่อให้เกิดความหวงแหนและภาคภูมิใจในท้องถิ่นของตน
		5. เพื่อนำเสนอผลงาน/โครงการโดดเด่น ให้เป็นที่ทราบกันอย่างแพร่หลาย
4. เป้าหมาย
		เพื่อผลิตสื่อประชาสัมพันธ์เผยแพร่ภารกิจขององค์การบริหารส่วนตำบลแพง ให้ประชาชนโดยทั่วไปทราบอย่างกว้างขวาง
		4.1 จัดทำวารสารรายงานประจำปี 
		4.๒ จัดทำแผ่นพับประชาสัมพันธ์องค์การบริหารส่วนตำบล และคู่มือการให้บริการประชาชน
		4.๓ จัดทำคู่มือสำหรับประชาชน
		4.๔ ป้ายประชาสัมพันธ์
		4.๕ เสียงตามสาย
		4.๖ อื่นๆ 
5. พื้นที่ดำเนินการ
		ในเขตองค์การบริหารส่วนตำบลแพง
6. วิธีดำเนินการ
		6.1 เสนออนุมัติโครงการ
		6.2 ดำเนินการประชุม
		6.3 มอบหมายงาน/จัดทำการร่วมนำเสนอร่างรูปแบบ
		6.4 ผลิตสื่อประเภทต่างๆ เพื่อให้เกิดการเรียนรู้อย่างเหมาะสมตามภารกิจ
		6.5 ติดตามและประเมินผลโครงการ
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		จำนวน  1๐,๐๐๐ บาท

9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง

10. ตัวชี้วัด/ผลลัพธ์
		ใช้แบบสอบถามความพึงพอใจในการดำเนินงานขององค์การบริหารส่วนตำบลแพง โดยกำหนดตัวชี้วัด ดังนี้
		- ประชาชนได้รับทราบเข้าใจถึงบทบาท ภารกิจขององค์การบริหารส่วนตำบลแพง และมีความพึงพอใจในสื่อเอกสารในการประชาสัมพันธ์ ไม่น้อยกว่าร้อยละ 60













































3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
ลำดับที่ ๘
1. ชื่อโครงการ/กิจกรรม/มาตรการ 
 		การดำเนินงานศูนย์รับเรื่องราวร้องทุกข์ขององค์การบริหารส่วนตำบลแพง

2. หลักการและเหตุผล/ที่มาของโครงการ
		องค์การบริหารส่วนตำบลแพงเป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ
		ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน องค์การบริหารส่วนตำบลแพงจึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ
3. วัตถุประสงค์
		3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป
		3.2 เพื่ออำนวยความสะดวกแก่ประชาชนที่มาติดต่อราชการ ณ ที่ทำการองค์การบริหารส่วนตำบล
		3.3 เพื่อเสริมสร้างความสัมพันธ์อันดีระหว่างบุลากรกับประชาชนในพื้นที่
4. เป้าหมาย
		ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและ     มีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

5. พื้นที่ดำเนินการ
		องค์การบริหารส่วนตำบลแพง
๖. วิธีดำเนินการ
		5.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์
		5.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน
		5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน
		5.4 แจ้งผลการปฏิบัติงานให้ผู้ร้องทราบ
๗. ระยะเวลาดำเนินการ
		ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้
		๗.1  ที่ทำการองค์การบริหารส่วนตำบลแพง
		๗.2 ทางโทรศัพท์หมายเลข 0 3754 1239
		๗.3 ทางเว็บไซต์ หรือทางไปรษณีย์
๘. งบประมาณดำเนินการ
		ไม่ใช้งบประมาณ

๙. ผู้รับผิดชอบโครงการ
		สำนักงานปลัด  องค์การบริหารส่วนตำบลแพง

๑๐. ตัวชี้วัด/ผลลัพธ์
		9.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานขององค์การบริหารส่วนตำบลแพง
		9.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์
		9.3 แจ้งผลการดำเนินการให้ผู้ร้องเรียนทราบภายใน 15 วัน






















































ลำดับที่ ๙
1. ชื่อโครงการ/กิจกรรม/มาตรการ 
 		 โครงการ องค์การบริหารส่วนตำบล เคลื่อนที่บริการด้วยใจรับใช้ประชาชน

2. หลักการและเหตุผล
	 	องค์การบริหารส่วนตำบลแพงเป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็วและลดภาระของประชาชนเป็นสำคัญ
		ดังนั้น เพื่อให้การดำเนินงานด้านบริการประชาชนเป็นไปอย่างต่อเนื่องและเป็นการให้บริการในเชิงรุก จึงได้จัดทำโครงการ องค์การบริหารส่วนตำบลเคลื่อนที่ บริการด้วยใจรับใช้ประชาชน เพื่อสำรวจความต้องการของประชาชนตามครัวเรือนว่าต้องการให้องค์การบริหารส่วนตำบล ดำเนินการให้บริการในด้านใดบ้าง และให้บริการงานด้านต่างๆ ซึ่งอยู่ในอำนาจหน้าที่ อาจดำเนินการด้วยตนเองหรือร่วมมือกับองค์กรเอกชนโดยเน้นให้บริการฟรีแก่ประชาชน หรือหากจำเป็นต้องคิดว่าบริการก็ให้คิดในอัตราถูกที่สุด เพื่อให้ประชาชนเดือดร้อนน้อยที่สุดร่วมกับการประชุมเวทีประชาคมทำแผนพัฒนาท้องถิ่น

3. วัตถุประสงค์
		3.1 เพื่ออำนวยความสะดวกแก่ประชาชนโดยไม่ต้องเดินทางมารับบริการ ณ ที่ทำการ องค์การบริหารส่วนตำบลแพง ซึ่งอาจเสียค่าใช้จ่ายหรือเสียเวลาเพิ่มขึ้น
		3.2 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงาน โครงการแก้ไขปัญหาต่อไป
		3.3 เพื่อเสริมสร้างความสัมพันธ์อันดีระหว่างบุคลากรขององค์การบริหารส่วนตำบลแพงกับประชาชนในพื้นที่

4. เป้าหมาย/ผลลัพธ์
	 	นำบริการในหน้าที่ สังกัดองค์การบริหารส่วนตำบลแพง ออกไปให้บริการแก่ประชาชนหมุนเวียนชุมชนต่างๆ ในเขตองค์การบริหารส่วนตำบลแพงทั้งหมด ร่วมกับการประชุมเวทีประชาคมทำแผนพัฒนาท้องถิ่น

 5. พื้นที่ดำเนินการ
		ดำเนินโครงการ องค์การบริหารส่วนตำบลเคลื่อนที่ ร่วมกับการประชุมเวทีประชาคมทำแผนพัฒนาท้องถิ่น ในเขตตำบลแพง

6. วิธีดำเนินการ
		1. จัดทำร่างโครงการเสนอคณะผู้บริหารพิจารณาอนุมัติ
		2. จัดหางบประมาณเพื่อสนับสนุนโครงการให้บรรลุผลตามเป้าหมาย
		3. ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนในเขตองค์การบริหารส่วนตำบลแพงทั้งหมด 
		4. กำหนดสถานที่ วัน เวลา ในการออกให้บริการเคลื่อนที่ (ร่วมกับการประชาคมทำแผนพัฒนาท้องถิ่น)
		5. ประสานงานกับทุกส่วนงาน
		6. ประชาสัมพันธ์ให้ประชาชนทราบล่วงหน้าทางเสียงตามสาย 
		7. นำกิจกรรมงานในหน้าที่ออกบริการประชาชน
		8. ประเมินผลการปฏิบัติงาน

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		จำนวน  ๒๐,๐๐๐  บาท

9. ผู้รับผิดชอบโครงการ
		องค์การบริหารส่วนตำบลแพง

10. ตัวชี้วัด/ผลลัพธ์
		10.1 มีสถิติจำนวนประชาชนทุกชุมชนที่อยู่ในเขตตำบลแพง ซึ่งได้เข้าร่วมโครงการฯ ได้รับบริการที่สะดวก รวดเร็ว ประหยัด พร้อมทั้งได้รับทราบนโยบายต่างๆ ขององค์การบริหารส่วนตำบลแพงอย่างทั่วถึง
		10.2 ประชาชนทุกชุมชนที่อยู่ในเขตองค์การบริหารส่วนตำบลแพง มีโอกาสได้แสดงความคิดเห็นโดยมีเจ้าหน้าที่ขององค์การบริหารส่วนตำบลร่วมรับฟัง ทั้งในเรื่องการดำเนินงานขององค์กรปกครองส่วนท้องถิ่น และความต้องการด้านสาธารณูปโภคของประชาชน






















ลำดับที่ ๑๐
1. ชื่อโครงการ/กิจกรรม/มาตรการ 
 		กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ

2. หลักการและเหตุผล
		การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

3. วัตถุประสงค์
		3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต
		3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ
		3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

4. เป้าหมายการดำเนินการ
		ผู้ร้องเรียนร้องทุกข์ทุกราย

5. พื้นที่ดำเนินการ
		องค์การบริหารส่วนตำบลแพง

6. วิธีการดำเนินการ
		ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ

๙. ผู้รับผิดชอบโครงการ
		สำนักงานปลัด องค์การบริหารส่วนตำบลแพง

10.ตัวชี้วัด/ผลลัพธ์
		10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย
		10.2 ใช้เป็นแนวทางปฏิบัติงานด้านการร้องเรียนร้องทุกข์




3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น

ลำดับที่ ๑๑
1. ชื่อโครงการ/กิจกรรม/มาตรการ 
 	มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลแพง

2. หลักการและเหตุผล
		ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ
		ดังนั้น เพื่อให้องค์การบริหารส่วนตำบลแพงในฐานะองค์กรปกครองส่วนท้องถิ่น มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  องค์การบริหารส่วนตำบลแพงโดยงานนโยบายและแผน จึงแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลแพงขึ้น

3. วัตถุประสงค์
		เพื่อส่งเสริมให้บุคลากรขององค์การบริหารส่วนตำบลแพง และตัวแทนประชาชนจากทุกภาคส่วนได้มีส่วนร่วมและแสดงความคิดเห็น ในการจัดทำร่างแผนยุทธศาสตร์การพัฒนาองค์การบริหารส่วนตำบลแพงและแผนพัฒนาสี่ปีขององค์การบริหารส่วนตำบลแพงให้สอดคล้องกับประเด็นหลักการพัฒนา   ที่ ประชาคม และคณะกรรมการพัฒนาองค์การบริหารส่วนตำบลกำหนดด้วยความถูกต้อง โปร่งใส และสุจริต
4. เป้าหมาย/ผลผลิต
		คณะกรรมการสนับสนุนการจัดทำแผนพัฒนาองค์การบริหารส่วนตำบล จำนวน ๑ คณะ

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 จัดประชุมคณะกรรมการชุมชน เพื่อคัดเลือกผู้แทนประชาคม

7. ระยะเวลาดำเนินการ
		คณะกรรมการสนับสนุนการจัดทำแผนพัฒนาองค์การบริหารส่วนตำบลแพงบางตำแหน่ง ในปัจจุบันจะครบวาระการดำรงตำแหน่ง 2 ปี ตามที่ระเบียบฯ กำหนด องค์การบริหารส่วนตำบลแพงจึงต้องดำเนินการคัดเลือกบุคคลในตำแหน่งดังกล่าวมาดำรงตำแหน่งคณะกรรมการสนับสนุนการจัดทำแผนพัฒนาแทนกรรมการฯ ที่ครบวาระการดำรงตำแหน่ง เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7 (2) และข้อ 9 ที่กำหนด

8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ
		งานนโยบายและแผน องค์การบริหารส่วนตำบลแพง
10. ตัวชี้วัด/ผลลัพธ์
		องค์การบริหารส่วนตำบลแพงมีคณะกรรมการสนับสนุนการจัดทำแผนพัฒนา เพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาและร่างแผนพัฒนาสี่ปีขององค์การบริหารส่วนตำบลแพงเพื่อใช้เป็นแผนพัฒนาในการพัฒนาองค์การบริหารส่วนตำบลแพงความต้องการของประชาคมและชุมชนในเขตตำบลแพงด้วยความถูกต้อง โปร่งใส สุจริต และให้ความสำคัญในการต่อต้านการทุจริต











































ลำดับที่ ๑๒
1. ชื่อโครงการ/กิจกรรม/มาตรการ 
 	กิจกรรมการประเมินผลการปฏิบัติราชการตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลแพง

2. หลักการและเหตุผล
	 	ด้วยกรมส่งเสริมการปกครองท้องถิ่นกำหนดให้องค์การบริหารส่วนตำบล ในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการของท้องถิ่น ว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ต่อไป
		ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 องค์การบริหารส่วนตำบลแพงจึงได้จัดทำกิจกรรมการประเมินผลการปฏิบัติราชการขององค์การบริหารส่วนตำบลแพงขึ้น
		เพื่อให้การประเมินผลการปฏิบัติราชการขององค์การบริหารส่วนตำบลแพงมีการขับเคลื่อนอย่างเป็นรูปธรรม ซึ่งจะส่งเสริมให้องค์การบริหารส่วนตำบล มีมาตรฐานในการปฏิบัติราชการลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

3. วัตถุประสงค์
		3.1 เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ
		3.2 เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลแพงและเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลแพง
		3.3 เพื่อดำเนินงานให้เป็นไปตามนโยบายของผู้บริหารท้องถิ่น

4. เป้าหมาย/ผลผลิต
		คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		1) ประเมินผลการปฏิบัติราชการขององค์การบริหารส่วนตำบลแพง ตามหลักเกณฑ์และวิธีการบริหารกิจการบ้านเมืองที่ดี
 	2) ประเมินผลการปฏิบัติราชการขององค์การบริหารส่วนตำบล ปีละ 2 ครั้งเป็นอย่างน้อยแล้วเสนอผลการประเมินให้องค์การบริหารส่วนตำบลแพงทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ 
 		3) จัดทำแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลแพง สำหรับผลการปฏิบัติราชการประจำปี
 		4) ดำเนินการเรื่องอื่นๆ ตามที่ตำบลแพงมอบหมาย
		6.5 ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ
		6.6 การจัดทำแผนการดำเนินงาน
		6.7 การดำเนินโครงการให้เป็นไปตามแผนการดำเนินงาน
		6.8 จัดทำแบบสอบถามวัดความพึงพอใจในการปฏิบัติราชการของหน่วยงานต่างๆ ขององค์การบริหารส่วนตำบลแพง พร้อมตัวชี้วัด
		6.9 การติดตามและประเมินผล
		6.10 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง

10. ตัวชี้วัด/ผลลัพธ์
		ผลการปฏิบัติราชการขององค์การบริหารส่วนตำบลแพงขึ้นเมื่อเปรียบเทียบกับปีที่ผ่านมา









มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น
4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด

ลำดับที่ ๑
1. ชื่อโครงการ/กิจกรรม/มาตรการ 
 		กิจกรรมการจัดทำรายงานการควบคุมภายในและการติดตามประเมินผลการควบคุมภายใน

2. หลักการและเหตุผล
	 	ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ
		ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลแพงจึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนดเป็นประจำ ทุกปี
3. วัตถุประสงค์
		1. เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลแพง
		2. เพื่อสรุปรายงานผลการประเมินผลการควบคุมภายในให้นายกทราบตามแบบที่ระเบียบฯ กำหนด
		3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด
4. เป้าหมาย/ผลผลิต
		ส่วนราชการ องค์การบริหารส่วนตำบลแพง

5. พื้นที่ดำเนินการ
		ส่วนราชการ องค์การบริหารส่วนตำบลแพง

6. วิธีดำเนินการ
		1. แต่งตั้งคณะกรรมการติดตามและประเมินผลการควบคุมภายใน ระดับองค์กร
		2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย
		3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน
		4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2
		5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม  เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน
7. ระยะเวลาการดำเนินการ
		4 ปี (ปีงบประมาณ พ.ศ. 25๖๑ – 25๖๔)

8. งบประมาณดำเนินการ
		ไม่ใช้งบประมาณ
9. ผู้รับผิดชอบโครงการ
		ส่วนราชการ/กอง ทุกหน่วยงานขององค์การบริหารส่วนตำบลแพง
10. ตัวชี้วัด/ผลลัพธ์
		1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด
		2. ลดโอกาสความผิดพลาด ป้องกันและลดความเสี่ยงต่อการปฏิบัติงาน
		3. เกิดประโยชน์สูงสุดต่อองค์กรและประชาชนโดยรวม





























4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตาม
ช่องทางที่สามารถดำเนินการได้

ลำดับที่ ๒
1. ชื่อโครงการ/กิจกรรม/มาตรการ 
กิจกรรมการรายงานผลการใช้จ่ายเงินให้ประชาชนได้รับทราบ
2. หลักการและเหตุผล
	 	การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง    ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชั่นมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

3. วัตถุประสงค์
		3.1 เพื่อให้เกิดความโปร่งใสสามารถตรวจสอบได้
		3.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้
		3.3 ปฏิบัติงานถูกต้องตามระเบียบที่เกี่ยวข้อง
		3.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

4. เป้าหมาย/ผลผลิต
		ประชาชนในเขตองค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ ที่ทำการองค์การบริหารส่วนตำบลแพงภายในเก้าสิบวัน นับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)  และดำเนินการอย่างต่อเนื่อง


8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ
		กองคลัง องค์การบริหารส่วนตำบลแพง

10.ตัวชี้วัด/ผลลัพธ์
		10.1 มีการพัฒนาการบริหารด้านการเงินการคลังและงบประมาณอย่างมีประสิทธิภาพ
		10.2 มีการเบิกจ่ายถูกต้อง รวดเร็ว เกิดความประหยัด
		10.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ






















































4.3 การส่งเสริมบทบาทการตรวจสอบของสภาท้องถิ่น
ลำดับที่ ๓
1. ชื่อโครงการ/กิจกรรม/มาตรการ 
 โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

2. หลักการและเหตุผล
	 	ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่ การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์ หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย 
คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบ

		ดังนั้น เพื่อให้ผู้บริหาร และสมาชิกสภาองค์การบริหารส่วนตำบลแพง เพิ่มพูนความรู้ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน  มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต งานนิติการ สำนักงานปลัดองค์การบริหารส่วนตำบล จึงได้จัดทำโครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

3. วัตถุประสงค์
		3.1 เพื่อให้ผู้บริหาร และสมาชิกสภาองค์การบริหารส่วนตำบลแพง เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547
		3.2 เพื่อให้ผู้บริหาร และสมาชิกสภาองค์การบริหารส่วนตำบลแพง มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน
		3.3 เพื่อให้ผู้บริหาร และสมาชิกสภาองค์การบริหารส่วนตำบลแพงมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต
		3.4 เพื่อให้ผู้บริหาร และสมาชิกสภาองค์การบริหารส่วนตำบลแพง มีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

4. เป้าหมาย/ผลผลิต
		ผู้บริหาร และสมาชิกสภาองค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 จัดทำโครงการ/แผนงาน
		6.2 ประชาสัมพันธ์โครงการ วัน เวลา และสถานที่ให้แก่ผู้บริหาร และสมาชิกสภาองค์การบริหารส่วนตำบลแพงเข้ารับการอบรม
		6.3 อบรมให้ความรู้โดยวิทยากร พร้อมแจกเอกสารประกอบการอบรม
		6.4 ประเมินผลและสรุปผลการดำเนินการ

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)  
8. งบประมาณดำเนินการ
		จำนวน  1๐,๐๐๐ บาท

9. ผู้รับผิดชอบโครงการ
		องค์การบริหารส่วนตำบลแพง

10. ตัวชี้วัด/ผลลัพธ์
		10.1 ผู้บริหาร และสมาชิกสภาองค์การบริหารส่วนตำบลแพงได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547
		10.2 ผู้บริหาร และสมาชิกสภาองค์การบริหารส่วนตำบลแพงมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน
		10.3 ผู้บริหาร และสมาชิกสภาองค์การบริหารส่วนตำบลแพงมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต
		10.4 ผู้บริหาร และสมาชิกสภาองค์การบริหารส่วนตำบลแพงมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต




ลำดับที่ ๔
1. ชื่อโครงการ/กิจกรรม/มาตรการ 
กิจกรรมการส่งเสริมและพัฒนาศักยภาพสมาชิกสภาท้องถิ่น

2. หลักการและเหตุผล
	 	องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลแพงได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล
	 	ดังนั้น องค์การบริหารส่วนตำบลแพงจึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

3. วัตถุประสงค์
		3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่
		3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย
		3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

4. เป้าหมาย/ผลผลิต
		สมาชิกสภาองค์การบริหารส่วนตำบลแพง

5. พื้นที่ดำเนินการ
		องค์การบริหารส่วนตำบลแพงและหน่วยงานที่จัดฝึกอบรม

6. วิธีการดำเนินการ
		6.1 งานบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบล และหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี
		6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ
		6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลแพง
	 	6.4 งานการเจ้าหน้าที่ดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลแพง
7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)  

8. งบประมาณดำเนินการ
		จำนวน  2๐,๐๐๐  บาท

9. ผู้รับผิดชอบโครงการ
		องค์การบริหารส่วนตำบลแพง

10.ตัวชี้วัด/ผลลัพธ์
 ผลลัพธ์
		10.1 สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่
		10.2 สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ
		10.3 การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย
ตัวชี้วัด
		จำนวนสมาชิกสภาองค์การบริหารส่วนตำบลแพงได้รับการฝึกอบรมและศึกษาดูงาน























ลำดับที่ ๕
1. ชื่อโครงการ/กิจกรรม/มาตรการ 
 กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่าย
บริหาร

2. หลักการและเหตุผล
	 	การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร     เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบล   มีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์การบริหารส่วนตำบลแพงและลดการทุจริต 
	 	องค์การบริหารส่วนตำบลแพง จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานขององค์การบริหารส่วนตำบลแพง เพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

3. วัตถุประสงค์
		3.1 เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร
		3.2 เพื่อให้เกิดความโปร่งใสและลดการทุจริต สามารถตรวจสอบได้
		3.3 สมาชิกสภาท้องถิ่นเข้าใจบทบาท หน้าที่ของตนเองมากขึ้น

4. เป้าหมาย
		สมาชิกสภาองค์การบริหารส่วนตำบลแพง
5. พื้นที่ดำเนินการ
		องค์การบริหารส่วนตำบลแพง

6. วิธีการดำเนินงาน
		6.1 จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม
		6.2 แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ
		6.3 สมาชิกสภาท้องถิ่นตั้งกระทู้ถามการบริหารงานในการประชุมองค์การบริหารส่วนตำบลแพง

7. ระยะเวลาดำเนินงาน
		4 ปี (ปีงบประมาณ พ.ศ. 25๖๑ – 25๖๔) 
 
8. งบประมาณดำเนินการ
		ไม่ใช้งบประมาณ


9. ผู้รับผิดชอบโครงการ
		งานกิจการสภา องค์การบริหารส่วนตำบลแพง

10. ตัวชี้วัด/ผลลัพธ์
		10.1 สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร
		10.2 การปฏิบัติงานต่างๆ มีความโปร่งใส ตรวจสอบได้



















4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

ลำดับที่ ๖
1. ชื่อโครงการ/กิจกรรม/มาตรการ 
 มาตรการเฝ้าระวังการคอร์รัปชั่นโดยภาคประชาชน

2. หลักการและเหตุผล/ที่มาของโครงการ
 	คอร์รัปชั่น หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชั่นการป้องกันและปราบปรามการทุจริตและประพฤติมิชอบในวงราชการ
 	พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

3. วัตถุประสงค์
		สนับสนุนให้ภาคประชาชนร่วมกันเฝ้าระวังการคอร์รัปชั่นขององค์กรปกครองส่วนท้องถิ่น

4. เป้าหมาย/ผลผลิต
		คณะกรรมการชุมชนหรือตัวแทนประชาชนในชุมชนองค์การบริหารส่วนตำบลแพง
5. พื้นที่ดำเนินการ
		องค์การบริหารส่วนตำบลแพง

6. วิธีดำเนินการ
		6.1 เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชั่น
		6.2 เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชั่นขององค์กรปกครองส่วนท้องถิ่น

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)  

8. งบประมาณดำเนินการ
		ไม่ใช้งบประมาณ

9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง





10. ตัวชี้วัด/ผลลัพธ์
		10.1 คณะกรรมการชุมชนมีความรู้ ความเข้าใจเรื่องการคอร์รัปชั่นและสามารถตรวจสอบการคอร์รัปชั่นได้
		10.2 มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชั่นในระดับองค์การบริหารส่วนตำบล

























































ลำดับที่ ๗
1. ชื่อโครงการ/กิจกรรม/มาตรการ 
 กิจกรรมการติดป้ายประชาสัมพันธ์กรณีพบเห็นการทุจริต

2. หลักการและเหตุผล/ที่มาของโครงการ
 	ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชั่นและมีส่วนร่วมในการป้องกันและปราบปรามการทุจริต

3. วัตถุประสงค์
		3.1 เพื่อให้ประชาชนมีส่วนร่วมในการป้องกันการทุจริต
		3.2 เพื่อแสดงเจตนารมณ์ในการแก้ไขปัญหาการทุจริต

4. เป้าหมาย/ผลผลิต
		ประชาชนในเขตตำบลแพง

5. พื้นที่ดำเนินการ
		องค์การบริหารส่วนตำบลแพง


6. วิธีดำเนินการ
		6.1 ขออนุมัติจัดทำป้ายประชาสัมพันธ์
		6.2 ปิดประกาศประชาสัมพันธ์ ณ บริเวณหน้าที่ทำการ องค์การบริหารส่วนตำบลแพง
		6.3 จัดเจ้าหน้าที่รับผิดชอบรับแจ้งเหตุทางโทรศัพท์
		6.4 บันทึกเรื่องร้องเรียน ร้องทุกข์
		6.5 เสนอผู้บริหารพิจารณาสั่งการ
		6.6 ดำเนินการปรับปรุงแก้ไขเรื่องที่ได้รับการร้องเรียน

7. ระยะเวลาดำเนินการ
		4 ปี (ปีงบประมาณ พ.ศ. 25๖๑ – 25๖๔)  

8. งบประมาณดำเนินการ
		จำนวน  1๐,๐๐๐ บาท


9. ผู้รับผิดชอบโครงการ
		สำนักงานปลัด องค์การบริหารส่วนตำบลแพง


10. ตัวชี้วัด/ผลลัพธ์
		10.1 จำนวนเรื่องร้องเรียนเกี่ยวกับการทุจริต
		10.2 นำเรื่องที่ได้รับการร้องเรียนไปดำเนินการปรับปรุงแก้ไข
......................................... 
 		  หน้า 2
